sagorsarker/bangla-wikipedia huggingface dataset:
রানীগঞ্জ সেতু

রানীগঞ্জ সেতু সুনামগঞ্জ জেলায় কুশিয়ারা নদীর উপর নির্মিত একটি সড়ক সেতু। এটি সিলেট বিভাগের বৃহত্তম সেতু। সেতুটির নির্মাণ কাজ শুরু হয় ২০১৬ সালের আগস্ট মাসে এবং শেষ হয় ২০২২ সালের নভেম্বরে মাসে। সেতুটি নির্মাণের ফলে সড়কপথে ঢাকার সঙ্গে সুনামগঞ্জের দুরত্ব কমে গিয়েছে।
সেতুটি কুশিয়ারা নদীর উপরে নির্মাণ করা হয়েছে যা সিলেট বিভাগের সুনামগঞ্জ জেলার জগন্নাথপুর উপজেলার রাণীগঞ্জ বাজারের দক্ষিণ-পূর্বে অবস্থিত।
১৯৯৯ সালে তৎকালীন পররাষ্ট্রমন্ত্রী আব্দুস সামাদ আজাদ পাগলা–জগন্নাথপুর–রায়গঞ্জ–আউশকান্দি আঞ্চলিক মহাসড়কের কাজ শুরু করেন। ২০০১ সালে তৎকালীন অর্থমন্ত্রী সাইফুর রহমান এই সড়ক অপ্রয়োজনীয় উল্লেখ করে বরাদ্দ বাতিল করে দেন ফলে সেতু নির্মাণ স্থায়ীভাবে বন্ধ হয়ে যায়। ২০০৮ সালে তৎকালীন সুনামগঞ্জ-৩ আসনের সংসদ সদস্য এম. এ. মান্নান (পরবর্তীতে পরিকল্পনামন্ত্রী) এই আঞ্চলিক মহাসড়কের কাজ পুনরায় চালুর প্রচেষ্টা চালান। একপর্যায়ে তিনি সাবেক প্রধানমন্ত্রী শেখ হাসিনার অগ্রাধিকার তালিকায় এটি নিয়ে আসেন এবং একনেকে ৫২ কোটি বাংলাদেশী টাকা অনুমোদন পায়। পরবর্তীতে ধাপে ধাপে ব্যয় এবং সময় বাড়ানো হয়।
২০১৪ সালের ২৪ জুন একনেকে সেতুটি নির্মাণের প্রস্তাব পাস হয়। সেতু নির্মাণের কার্যাদেশ আসে ২০১৬ সালের ১১ আগস্ট এবং ২০১৭ সালের ১৪ জানুয়ারি নির্মাণ কাজ শুরু হয়। প্রথমে সেতুর নির্মাণ ব্যয় ৯১ কোটি বাংলাদেশী টাকা ধরা হয়েছিল। সেতু ও আড়াই কিলোমিটার সংযোগ সড়ক এবং টোল প্লাজার নির্মাণকাজ শেষ করতে মোট ১৫৫ কোটি বাংলাদেশী টাকা ব্যয় হয়েছে। সেতুর নির্মাণ কাজ শেষে ২০২২ সালের ৭ নভেম্বর বাংলাদেশের সাবেক প্রধানমন্ত্রী শেখ হাসিনা ভিডিও কনফারেন্সের মাধ্যমে সেতুটি উদ্বোধন করেন।
ডেলনা ডেভিস

ডেলনা ডেভিস একজন ভারতীয় অভিনেত্রী এবং ভরতনাট্যম নৃত্যশিল্পী। ইনি মূলত মালায়ালাম এবং তামিল চলচ্চিত্রে অভিনয় করেন। ইনি বিভিন্ন টিভি ধারাবাহিক ও বিনোদনমূলক অনুষ্ঠানেও কাজ করেছেন। তার অভিনীত কিছু উল্লেখযোগ্য চলচ্চিত্র হল "ইউ টু ব্রুটাস" (২০১৫), "হ্যাপি ওয়েডিং" (২০১৬) এবং "কুরঙ্গু বোম্মাই" (২০১৭)। 
ডেলনা ডেভিস প্রথমে তামিল চলচ্চিত্র জগতে অভিনয় করতে শুরু করেন। তার প্রথম সিনেমা ছিল জয়ন্তনের "ভিদিয়ুম ভারাই পেসু" (২০১৪) এবং তারপর তিনি "পাত্রা" (২০১৫) ছবিতেও কাজ করেছেন। তার সহশিল্পী ছিলেন নবাগত মিঠুন দেব এবং প্রাক্তন উদ্যোক্তা ও নবাগত অভিনতা স্যাম পল। সিনেমাতে ডেলনা একজন কলেজ ছাত্রীর চরিত্রে অভিনয় করেছিলেন। ডেলনা তার পরীক্ষার পাশাপাশি ছবির শুটিংও চালিয়ে যান।। ২০১৫ সালের মার্চ মাসে তামিলনাড়ুতে খুবই কম সংখ্যার প্রেক্ষাগৃহে "পাত্রা" সিনেমাটি মুক্তি পায়। তার প্রথম মালায়ালাম ছবি ছিল "ইউ টু ব্রুটাস" (২০১৫) পাত্রার সাথে একই দিনে মুক্তি পায়। অভিনেত্রী কেরালার সিনেমা জগতে কাজ করার সময় অন্য কোন নাম ব্যবহার করার পরিবর্তে তার আসল নামই ব্যবহার করেছিলেন। তার প্রথম ছবি মুক্তির আগেই ডেলনা "জ্ঞানমের আক্কাম" এবং "পালানির উধা" সহ আরও বেশ কয়েকটি তামিল ছবিতে চুক্তিবদ্ধ হন, যেগুলোর কাজ সম্পন্ন হলেও প্রেক্ষাগৃহে মুক্তি পায়নি। ২০১৫ সালে তার তৃতীয় এবং শেষ মুক্তিপ্রাপ্ত ছবি ছিল এক রাজনৈতিক ও ব্যঙ্গাত্মক সিনেমা "৪৯-ও" (২০১৫), যেখানে প্রবীণ কৌতুকাভিনেতা গৌণ্ডামণি মুখ্য ভূমিকায় অভিনয় করেছিলেন।
২০১৬ সালে ডেলনা মালায়ালাম ছবি "হ্যাপি ওয়েডিং" (২০১৬)-এ অভিনয় করেন। তার পরবর্তী মুক্তিপ্রাপ্ত ছবি ছিল "নানাইয়াধে মাঝাইয়ে"। পরবর্তীকালে তাকে বিদার্থ এবং অভিনেতা-পরিচালক ভারতীরাজা অভিনীত "কুরাঙ্গু বোমাই" (২০১৭) সিনেমায় একটি গুরুত্বপূর্ণ চরিত্রে দেখা যায়, যা তার এখনো পর্যন্ত সবচেয়ে বড় তামিল প্রকল্প।
মোহাম্মদ আল-আমিন

যশোরের শামসুল হুদা ফুটবল একাডেমির একজন খেলোয়াড়, আল-আমিন, রাইট-ব্যাক হিসেবে খেলে, ২০১৯ সালে ক্লিয়ার মেন অনূর্ধ্ব-১৭ স্কুল ফুটবল টুর্নামেন্টে অংশগ্রহণ করেন এবং টুর্নামেন্টের সেরা ছয় খেলোয়াড়ের মধ্যে নির্বাচিত হন, ইংলিশ ক্লাব ম্যানচেস্টার সিটির সাথে প্রশিক্ষণের সুযোগ পান। তবে, কোভিড-১৯ মহামারীর কারণে এই সুযোগটি কার্যকর হয়নি। 
২০২১ সালের আগস্টে, ম্যাচ ফিক্সিংয়ের অভিযোগে বাফুফে আরামবাগ ক্রীড়া সংঘের ১৩ জন ফুটবলারের ওপর তিন বছরের নিষেধাজ্ঞা আরোপ করে। আল-আমিনও তাদের মধ্যে একজন ছিলেন। পরবর্তীতে, ফিফা সেই নিষেধাজ্ঞার মেয়াদ কমিয়ে এক বছরে নামিয়ে আনে।[১]
এক বছরের নিষেধাজ্ঞার সময়, আল-আমিন শামসুল হুদা ফুটবল একাডেমিতে ফিরে আসেন এবং তার প্রশিক্ষণ অব্যাহত রাখেন এবং অবশেষে ২০২৩ সালের অক্টোবরে শেখ জামাল ডিসিতে যোগদান করেন। ধানমন্ডি -ভিত্তিক ক্লাবে, কোচ, জুলফিকার মাহমুদ মিন্টু, তাকে একজন রাইট-উইঙ্গার হিসেবে নিয়োগ করেন এবং তিনি ১২টি লীগে অংশগ্রহণ করেন। 
২৯ নভেম্বর ২০২৪, আল-আমিন ২০২৪-২৫ বাংলাদেশ প্রিমিয়ার লিগে তার অভিষেক ম্যাচ খেলেন, যেখানে তিনি বাংলাদেশ পুলিশ এফসির হয়ে ব্রাদার্স ইউনিয়নের বিপক্ষে মাঠে নামেন। ৭ ডিসেম্বর, তিনি ফকিরেরপুল ইয়াংমেন্স ক্লাবের বিপক্ষে ৪-১ গোলের জয়ে জোড়া গোল করে তার পেশাদার ক্যারিয়ারের প্রথম গোল করেন।
এরপর, ১৪ ডিসেম্বর, পরবর্তী লিগ ম্যাচে সেন্টার-ফরোয়ার্ড হিসেবে খেলতে নেমে তিনি ঢাকা ওয়ান্ডারার্সের বিপক্ষে আরও দুটি গোল করেন এবং তার দল ৪-০ ব্যবধানে জয় পায়।
আল-আমিন বাংলাদেশ অনূর্ধ্ব-১৫ দলের সদস্য ছিলেন যারা ২০১৮ সালের সাফ অনূর্ধ্ব-১৫ চ্যাম্পিয়নশিপ জিতেছিল, স্বাগতিক নেপাল অনূর্ধ্ব-১৫ এর বিপক্ষে ম্যাচে তিনিই একমাত্র বিকল্প খেলোয়াড় হিসেবে খেলেছিলেন। সেই বছরের শেষের দিকে, তিনি থাইল্যান্ডে অনুষ্ঠিত উয়েফা অ্যাসিস্ট অনূর্ধ্ব-১৬ ডেভেলপমেন্ট টুর্নামেন্টে সাইপ্রাস এবং মালদ্বীপের বিপক্ষে খেলেন।
এল. বেঙ্কটকৃষ্ণ আয়ার

এল. বেঙ্কটকৃষ্ণ আয়ার বা এল. ভেঙ্কটকৃষ্ণ আইয়ার ছিলেন ভারতীয় সিভিল ইঞ্জিনিয়ার এবং তামিলনাড়ু রাজ্যের পূর্ত বিভাগের একজন প্রধান প্রকৌশলী। 
তিনি ছিলেন কুম্ভকোনমের টাউন উচ্চ মাধ্যমিক বিদ্যালয়ের প্রাক্তন ছাত্র। ১৯৪১ সালে পোলাভরমের কাছে গোদাবরী নদীর উপর একটি জলাধার নির্মাণের জন্য জরিপ এবং প্রাথমিক প্রস্তাব জমা দেন আইয়ার, যা পরবর্তীতে পোলাভরম প্রকল্প নামে চালু হয়। তিনি মাদ্রাজ ইনস্টিটিউট অফ টেকনোলজি (MIT) প্রতিষ্ঠার কাজে চিন্নাস্বামী রাজমকে সহায়তাকারী কয়েকজনের মধ্যে তিনিও ছিলেন। তিনি এই প্রতিষ্ঠানটির প্রতিষ্ঠার তত্ত্বাবধানকারী মূল কমিটিতে ছিলেন। সমাজে বেঙ্কটকৃষ্ণ আয়ারের অবদানের জন্য ১৯৬১ সালে ভারত সরকার তাঁকে তৃতীয় সর্বোচ্চ অসামরিক সম্মান পদ্মভূষণে ভূষিত করে।
শ্রীজিতা দে

শ্রীজিতা দে ব্লহম-পেপে (জন্ম ১৬ জুলাই) যিনি শ্রীজিতা দে নামেই বেশি পরিচিত, একজন ভারতীয় অভিনেত্রী যিনি মূলত হিন্দি টেলিভিশনে কাজ করেন। শ্রীজিতা দে কালারসে সম্প্রচারিত দীর্ঘ চলমান টেলিভিশন ধারাবাহিক "উত্তরণ" -এ মুক্তা রাঠোর কাশ্যপের চরিত্রে অভিনয়ের জন্য সর্বাধিক পরিচিত। এরপর তিনি "তুম হি হো বন্ধু সাখা তুমি" ধারাবাহিকে শ্রেয়া পেঠেওয়ালা চরিত্রে অভিনয় করেন। "নজর" ধারাবাহিকে তিনি দিলরুবা চরিত্রে অভিনয় করেছেন। ২০২২ সালে সম্প্রচারিত "বিগ বস ১৬" -এ তিনি একজন প্রতিযোগী ছিলেন। 
২০২১ সালের ২১ ডিসেম্বর তারিখে শ্রীজিতা তার দীর্ঘদিনের প্রেমিক মাইকেল ব্লোম-পেপের সাথে বাগদান করেন। এই দম্পতি ২০২৩ সালের ১ জুলাই তারিখে জার্মানির একটি গির্জায় বিয়ে করেন। ২০২৪ সালের নভেম্বর শ্রীজিতা দে তার স্বামীর সাথে ভারতে হিন্দু রীতি অনুসরন করে একটি গায়ে হলুদ অনুষ্ঠান করেন। 
স্টার প্লাসের ধারাবাহিক"কসৌটি জিন্দগি কে -তে" গার্গী তুষার বাজাজের ভূমিকায় অভিনয় করার মাধ্যমে তার টিভি ধারাবাহিক জগতে আত্মপ্রকাশ ঘটে। একই সময়ে প্রযোজক একতা কাপুর তাকে "করম আপনা আপনা" ধারাবাহিকে আস্থার চরিত্রে অভিনয়ের প্রস্তাব দেন। ২০০৮ সালে তিনি বলিউড ছবি "টশনে" পার্বতী চরিত্রে অভিনয় করেছিলেন। সেই একই বছরে, তিনি "আন্নু কি হো গেয়ে ওয়াহ ভাই ওয়াহ" টিভি ধারাবাহিকে আন্নুর ভূমিকায় অভিনয় করেন। ২০১২ সালে তিনি কালারস টিভিতে সম্প্রচারিত "উত্তরণ" ধারাবাহিকে তাপস্যার মেয়ে মুক্তা রঘুবেন্দ্র প্রতাপ রাঠোরের চরিত্রে অভিনয় করেছেন।
তিনি জি টিভিতে সম্প্রচারিত "তুম হি হো বন্ধু সখা তুমি" ধারাবাহিকে শ্রেয়া ভূষণ পেঠেওয়ালার ভূমিকায় অভিনয় করেছিলেন। ২০১৬ সালে তিনি লাইফ ওকেতে সম্প্রচারিত "পিয়া রংরেজ" ধারাবাহিকে আরাধ্যা শমসের সিং চরিত্রে অভিনয়ের জন্য মনোনীত হন। শ্রীজিতা স্টার প্লাসের ধারাবাহিক "কোই লউট কে আয়া হ্যায়" -তে কাব্যার চরিত্রে অভিনয় করেছিলেন। এছাড়াও "লাভ কা দ্যি এন্ড" ধারাবাহিকে তাকে সোনিয়া চরিত্রে অভিনয় করতে দেখা গিয়েছিল।
এসকল ছাড়াও তিনি বিভিন্ন টিভি ধারাবাহিক যেমন, "সাবধান ইন্ডিয়া", "আহাত", "শশ"... "কোই হ্যায়", "অ্যায় জিন্দেগি, মহিমা শনি দেব কি" এবং "চক্রধারী অজয় কৃষ্ণ" -এ স্বল্পদৈর্ঘ্যের চরিত্রে অভিনয় করেছেন।
২০১৮ থেকে ২০২০ সাল পর্যন্ত, তাকে স্টার প্লাসের "নজর" ধারাবাহিকে দিলরুবা চরিত্রে দেখা গিয়েছিল। ২০১৯ সালে তিনি স্টার প্লাসের অপর ধারাবাহিক "ইয়ে জাদু হ্যায় জিন কা" ধারাবাহিকে যোগ দেন, যেখানে তিনি আলিয়া চরিত্রে অভিনয় করেছেন।
শ্রীজিতা ২০২২ থেকে ২০২৩ সালের মধ্যে কালারস টিভির জনপ্রিয় রিয়েলিটি শো "বিগ বস ১৬ -"এ প্রতিযোগী হিসেবে অংশ নেন। শোয়ের ১৩ তম দিনে তিনি প্রতিযোগীতা থেকে বাদ পড়েন, তবে ৬৯ তম দিনে পুনরায় বিশেষ প্রতিযোগী হিসেবে ফিরে আসেন। পরবর্তীতে, ১০৫তম দিনে আবারও তিনি প্রতিযোগিতা থেকে বাদ পড়েন এবং দ্বাদশ স্থান অর্জন করেন। ২০২৪ সালে, তিনি "শয়তানি রাসমে" সিরিয়ালে ছায়া চরিত্রে অভিনয় করছেন। ২০২৫ সালের জানুয়ারি থেকে, তিনি কালারস টিভির "ডোরি" সিরিয়ালের দ্বিতীয় মরসুমে রাজনন্দিনী ঠাকুর চরিত্রে অভিনয় করছেন।
সোনিয়া বালানি

সোনিয়া বালানি একজন ভারতীয় অভিনেত্রী যিনি দ্য কেরালা স্টোরি, বাজার এবং তুম বিন ২-এর মতো চলচ্চিত্রে এবং তু মেরা হিরো এবং বড়ে আচ্ছে লাগতে হ্যায়-এর মতো টিভি অনুষ্ঠানগুলিতে অভিনয়ের জন্য পরিচিত।
সোনিয়া বালানি উত্তর প্রদেশের আগ্রার একটি সিন্ধি পরিবারে জন্মগ্রহণ করেন। তিনি আগ্রার সেন্ট জনস কলেজ থেকে স্নাতক ডিগ্রি অর্জন করেন।
তিনি ২০২৩ সালে "দ্য কেরালা স্টোরি" চলচ্চিত্রে 'আসিফা বা' চরিত্রে অভিনয় করেছিলেন। ২০২৬ সালে মুক্তি আসন্ন চলচ্চিত্র -এ উর্মিলার ভূমিকায় তাঁর অভিনয় করার কথা।
দীপশিখা নাগপাল

দীপশিখা নাগপাল, যিনি দীপশিখা নামে সুপরিচিত, একজন ভারতীয় অভিনেত্রী ও চলচ্চিত্র পরিচালক। তিনি মূলত হিন্দি চলচ্চিত্র টেলিভিশন জগতে কাজ করেন। তিনি "কয়লা", "বাদশা", "দিল্লাগি" এবং "পার্টনার" সহ বেশ কয়েকটি সফল হিন্দি ছবিতে অভিনয় করেছেন। তিনি ২০১৪ সালে কালারস টিভির রিয়েলিটি শো "বিগ বস সিজন ৮" -এ প্রতিযোগী হিসেবে অংশগ্রহণ করেছিলেন।
"কয়লা" চলচ্চিত্র মুক্তির পর তিনি হিন্দি চলচ্চিত্র জগতে পরিচিতি ও প্রশংসা লাভ করেন এবং পরে সতীশ কৌশিকের পরিচালনায় নির্মিত "ধুম ধাদাক্কা" চলচ্চিত্রেও অভিনয় করেন। এছাড়াও, তিনি বিভিন্ন জনপ্রিয় টেলিভিশন ধারাবাহিকে অভিনয় করেছেন। পরিচালক হিসেবে তার প্রথম চলচ্চিত্র "ইয়ে দুঁরিয়া যা" ২০১১ সালের আগস্ট মাসে মুক্তি পায়। তিনি ২০১৪ সালে কালারস টিভিতে সম্প্রচারিত "বিগ বস ৮-" এর একজন প্রতিযোগী ছিলেন।
দীপশিখা প্রথমে জিৎ উপেন্দ্রকে বিয়ে করেন এবং তাদের দুটি সন্তান হয়। তবে, এক দশক পর তাদের বিবাহবিচ্ছেদ ঘটে। ২০১২ সালের জানুয়ারিতে, তিনি ইন্দোরে বসবাসকারী অভিনেতা কেশব অরোরাকে বিয়ে করেন, যিনি তার পরিচালিত প্রথম চলচ্চিত্র "ইয়ে দুঁরিয়া"-তে সহ-অভিনেতা ছিলেন। 
তিনি "বিগ বস সিজন ৮-"-এ প্রতিযোগী হিসেবে অংশ নেন, কিন্তু ২১তম দিনে তাকে শো থেকে বহিষ্কার করা হয়।
অদিতি বালন

অদিতি বালন একজন ভারতীয় অভিনেত্রী যিনি মূলত তামিল এবং মালয়ালম ছবিতে কাজ করেন। অদিতি "আরুভি" ছবিতে নাম ভূমিকায় অভিনয় করে সর্বাধিক পরিচিত হয়েছেন। এই ছবিতে তাঁর অভিনয়কে "ফিল্ম কম্প্যানিয়ন" কর্তৃক "দশকের ১০০টি সেরা অভিনয়"-এর মধ্যে একটি বলে বিবেচনা করা হয়।
২০১৭ সালে তিনি "আরুভি" ছবিতে একটি প্রধান চরিত্রে অভিনয় করার সুযোগ পান। এটি ২০১৭ সালের সবচেয়ে জনপ্রিয় ছবিগুলির মধ্যে একটি ছিল এবং সমালোচকদের দ্বারা সর্বসম্মতভাবে তাঁর অভিনয়ের প্রশংসা করা হয়েছিল। "আরুভি" ছবির জন্য তিনি অনেক পুরস্কার পেয়েছেন, যার মধ্যে রয়েছে সেরা অভিনেত্রীর জন্য ফিল্মফেয়ার সমালোচক পুরস্কার - তামিল। ২০২৪ সালে তিনি তেলুগু চলচ্চিত্র "সারিপোধা সানিভারম"-এ অভিনয় করেন।
দিব্যদর্শিনী

দিব্যদর্শিনী ডিডি নীলকন্দন হলেন একজন ভারতীয় টেলিভিশন উপস্থাপক এবং অভিনেত্রী। তিনি মূলত তামিল বিনোদন জগতের সাথে যুক্ত। তিনি অনেক তামিল টেলিভিশন ধারাবাহিক এবং চলচ্চিত্রে কাজ করেন। তিনি কফি উইথ ডিডি, অন্বুদান ডিডির মতো অসংখ্য টেলিভিশন অনুষ্ঠান উপস্থাপনা করেছেন। 
অভিনেত্রী হিসেবে বিনোদন জগতে আত্মপ্রকাশের পর, তিনি কমল হাসানের প্রযোজিত "নালা দময়ন্তী" (২০০৩) সহ বিভিন্ন চলচ্চিত্রে পার্শ্ব চরিত্রে অভিনয় করেছিলেন। টেলিভিশন ধারাবাহিকে কাজ শুরু করার আগে তিনি "রাদান মিডিয়া" সংস্থার উদ্যোগে গঠিত "সেলভি" এবং "আরসিতে" কাজ করেছিলেন যেখানে তিনি তার অভিনয়ের জন্য দর্শকদের মনোযোগ আকর্ষণ করেছিলেন। ২০০৭ সাল থেকে তিনি বিজয় টিভির অনুষ্ঠানে নিয়মিত উপস্থাপক হিসেবে কাজ করে আসছেন এবং ২০১৪ সালে, তিনি তার নিজস্ব অনুষ্ঠান "কফি উইথ ডিডি" উপস্থাপনা শুরু করেন।
দিব্যদর্শিনী কে. নীলকন্দন এবং এন. শ্রীলতার ঘরে জন্মগ্রহণ করেন। তার বোন প্রিয়দর্শিনীও একজন টেলিভিশন উপস্থাপিকা। তার ছোট ভাই একজন বিমানচালক। দিব্যদর্শিনী আওয়ার লেডি'স ম্যাট্রিকুলেশন উচ্চ মাধ্যমিক বিদ্যালয়ে পড়াশোনা করেছেন। তারপর থেকে তিনি চেন্নাইয়ের আন্না আদর্শ কলেজে খণ্ডকালীন পড়াশোনা চালিয়ে যাচ্ছেন। 
১৯৯৯ সালে দিব্যদর্শিনী টেলিভিশন উপস্থাপক হিসেবে আত্মপ্রকাশ করেন। প্রথমে তিনি বিজয় টিভির "উঙ্গাল থেরপুতে" শিশু উপস্থাপক হিসাবে কাজ করতে শুরু করেন। রাজ টিভিতে প্রচারিত কে. বালাচন্দরের টেলিভিশন ধারাবাহিক "রেক্কাই কাটিয়া মনসু" -তে একটি গুরুত্বপূর্ন চরিত্রে তিনি অভিনয় করেন এবং একজন অভিনেত্রী হিসেবে সাফল্য অর্জন করেন। তার অভিনয় তাকে বিশেষ জনপ্রিয়তা দেয় এবং অভিনয় জগতে আরো সুযোগ পেতে সহায়তা করে। আরও কয়েকটি চলচ্চিত্রে স্বল্প দৈর্ঘ্যের চরিত্রে অভিনয়ের পর, দিব্যদর্শিনী পুনরায় টেলিভিশনে কাজ করতে শুরু করেন। তিনি রাদান মিডিয়ার উদ্যোগে গঠিত "সেলভি" এবং "আরাসে" উল্লেখযোগ্য ভূমিকা পালন করেন। তিনি চলচ্চিত্রে কন্ঠ শিল্পী হিসেবেও অবদান রেখেছেন। "সারোজা" (২০০৮) ছবিতে ভেগা তামোটিয়া এবং "গোয়া" (২০১০) ছবিতে পিয়া বাজপাই-এর কণ্ঠ দিয়েছেন তিনি।
২০০৭ সাল থেকে, দিব্যদর্শিনী তামিল টেলিভিশনের অন্যতম শীর্ষস্থানীয় টিভি উপস্থাপক হয়ে উঠেছেন। এবং বিজয় টিভিতে বেশ কয়েকটি জনপ্রিয় টিভি অনুষ্ঠান উপস্থাপনা করে চলেছেন। তিনি দীপক এবং অরবিন্দ আকাশের সাথে "জোডি নাম্বার ওয়ানের" প্রথম সিজন উপস্থাপনা করেছিলেন। তিনি একই সাথে "বয়েজ ভার্সাস গার্লসের" প্রথম সিজনও উপস্থাপনা করেছিলেন।
তিনি তার দীর্ঘদিনের বন্ধু এবং সহকারী পরিচালক শ্রীকান্ত রবিচন্দ্রনকে বিয়ে করেন। কিন্তু এই দম্পতি ২০১৭ সালে তাদের বিচ্ছেদের কথা ঘোষণা করেন। পরবর্তীতে তারা চেন্নাইয়ের একটি পারিবারিক আদালতে বিবাহবিচ্ছেদের আবেদন করেন। দিব্যদর্শিনী রিউমাটয়েড আর্থ্রাইটিসে ভুগছেন, যার ফলে তিনি দীর্ঘ দূরত্ব হাঁটতে পারেন না। 
তামিলনাড়ুর অন্যতম শীর্ষস্থানীয় সাপ্তাহিক পত্রিকা <nowiki>আনন্দ বিকাটন বিভিন্ন মানদণ্ডের ভিত্তিতে চলচ্চিত্র, অভিনেতা এবং প্রযুক্তিবিদদের পুরস্কার দিয়ে আসছে। </nowiki>
অপর্ণা দীক্ষিত

অপর্ণা দীক্ষিত (জন্ম: ২০ অক্টোবর ১৯৯১) একজন ভারতীয় টেলিভিশন অভিনেত্রী যিনি মূলত হিন্দি সিনেমা এবং টেলিভিশন ধারাবাহিকে অভিনয় করেন। তিনি সোনি পলের "ইয়ে দিল সুন রাহা হ্যায়" ধারাবাহিকে পূর্বী, লাইফ ওকে -এর "কলশ-এক বিশ্বাস" ধারাবাহিকে দেবিকা, কালারস টিভির "বেপানাহ পেয়ার" ধারাবাহিকে বানী, এবং দঙ্গল টিভির "পেয়ার কি লুকা চুপ্পি" -তে পূর্বী চরিত্রে অভিনয় করার জন্য সর্বাধিক পরিচিত। 
দীক্ষিতের জন্ম ২০ অক্টোবর ১৯৯১ সালে ভারতের আগ্রায় । তার এক ছোট ভাই আছে যার নাম আগম দীক্ষিত,। আগমও একজন অভিনেতা। 
২০১৩ সালে স্টার প্লাসের পৌরাণিক ধারাবাহিক "মহাভারতে" মহারাণী অম্বিকার চরিত্রে অভিনয়ের মাধ্যমে অপর্নার অভিনয় জগতে অভিষেক ঘটে। এরপর তিনি ২০১৩ থেকে ২০১৪ সাল পর্যন্ত জি টিভির "পবিত্র রিস্তা" ধারাবাহিকে অভিনয় করেন। ২০১৪ সালে, দীক্ষিত কালারস টিভির "মেরি আশিকি তুম সে হি" ধারাবাহিকে গৌরী চরিত্রে অভিনয় করেছিলেন। সোনি পলের "ইয়ে দিল সুন রাহা হ্যায়" ধারাবাহিকে অভিনেতা নভি ভাঙ্গুর বিপরীতে, পূর্বী চরিত্রে অভিনয়ের মাধ্যমে তিনি জনপ্রিয়তা পান। এই অনুষ্ঠানটি ২০১৫ সালের ফেব্রুয়ারিতে বন্ধ হয়ে যায় 
এরপর তিনি লাইফ ওকে চ্যানেলের ধারাবাহিক "কলশ - এক বিশ্বাস-এ" দেবিকা চরিত্রে অভিনয় করেন। ধারাবাহিকটিতে অভিনেতা কৃপ সুরি তার বিপরীতে মুখ্য চরিত্রে অভিনয় করেছিলেন। এই ধারাবাহিক ২০১৫ থেকে ২০১৭ পর্যন্ত প্রচারিত হয়েছিল। ২০১৬ সালে, তিনি কালারস টিভির "বক্স ক্রিকেট লীগ ২-" তে অংশগ্রহণ করেছিলেন। ২০১৮ সালে, তিনি সোনি এন্টারটেইনমেন্ট টেলিভিশনের "পোরাস" ধারাবাহিকে রোকসানা চরিত্রে অভিনয় করেছিলেন। 
২০১৮ সালের অক্টোবরে, তিনি তার কলশ ধারাবাহিকের সহ অভিনেতা কৃপ সুরির সাথে পুনরায় কাজ করেন। তারা অ্যান্ডটিভি- এর পর্বভিত্তিক ধারাবাহিক "লাল ইশক" -এর একটি পর্বে কাজ করেন যেখানে অপর্না সাবিত্রীর ভূমিকায় অভিনয় করেন। ২০১৯ সালে, তিনি পার্ল ভি পুরি এবং ঈশিতা দত্তের সাথে "বেপনাহ্ পেয়ার" ধারাবাহিকে বানীর ভূমিকায় অভিনয় করেছিলেন। তার চরিত্রটি প্রথমে একটি স্বল্প দৈর্ঘ্যের চরিত্র ছিল কিন্তু পরবর্তীকালে ধারাবাহিকে তার চরিত্রের উপস্থিতির অবধি বাড়ানো হয়েছিল। অনুষ্ঠানটি ২০২০ সালের ফেব্রুয়ারিতে শেষ হয়েছিল। পরে তিনি কালারস টিভির রিয়েলিটি শো "খাতরা খাতরাতে" অংশ নেন। ২০১৯ থেকে ২০২০সাল পর্যন্ত, তিনি অভিনেতা রাহুল শর্মার সাথে, দঙ্গলের "প্যায়ার কি লুকা চুপি" -তে সৃষ্টি চরিত্রে অভিনয় করেছিলেন। অনুষ্ঠানটি ২০২০ সালের সেপ্টেম্বরে শেষ হয়েছিল। সম্প্রতি, তিনি "এক্সিট" নামক একটি হিন্দি ভাষার ওয়েব সিরিজে অভিনয় করেছেন।
২০২২ সালের এপ্রিল থেকে আগস্ট পর্যন্ত তিনি অভিনেতা শাহির শেখ এবং হিবা নবাব অভিনীত স্টার ভারতের "'ও তো হ্যায় আলবেলা' ধারাবাহিকে" অঞ্জলি মালহোত্রার চরিত্রে অভিনয় করেছিলেন। ২০২৩ সালের ডিসেম্বর থেকে, তিনি শেমারু টিভির "কর্মাধিকারী শনিদেব" -এ দেবী ধামিনীর ভূমিকায় অভিনয় করেছেন।
২০২২ সালের ৩ জুলাই তারিখে, দীক্ষিত চিকেনপক্স -এ আক্রান্ত হন। তিনি সম্পূর্ণ সুস্থ না হওয়া পর্যন্ত তার চলমান ধারাবাহিক "ও তো হ্যায় আলবেলা" -এর শুটিং বন্ধ করে দেন।
জেফিরো (রেস্তোরাঁ)

জেফিরো ছিল মার্কিন যুক্তরাষ্ট্রের ওরেগনের পোর্টল্যান্ডে অবস্থিত একটি ইতালীয় এবং ভূমধ্যসাগরীয় রেস্তোরাঁ। ব্যবসাটি ১৯৯০ থেকে ২০০০ সাল পর্যন্ত চালু ছিল।
ব্রুস ক্যারি এবং ক্রিস ইসরায়েল ১৯৯০ সালে রেস্তোরাঁটি চালু করেন। মনিক সিউ এবং সারাহ হুইটনকেও চালু করণে সহায়তা করার জন্য কৃতিত্ব দেওয়া হয়েছে। ২০০০ সালে ব্যবসাটি বন্ধ হয়ে যায়।
দি এটিপিকাল ফ্যামিলি

দি এটিপিকাল ফ্যামিলি (, ) হলো একটি দক্ষিণ কোরীয় ফ্যান্টাসি রোমান্স ভিত্তিক টেলিভিশন ধারাবাহিক। জো হিউন-তেক পরিচালনায় নির্মিত এই ধারাবাহিকটি রচনা করেছেন জু হুয়া-মি। জাং কি-ইয়ং, চুন উ-হি, গো দু-শিম, ক্লাউদিয়া কিম এবং পার্ক সো-ইয়ের মতো অভিনয়শিল্পীগণ এই ধারাবাহিকে অভিনয় করেছেন।
মূলত কোরীয় ভাষায় নির্মিত এই ধারাবাহিকটি ২০২৪ সালের ৪ঠা মে তারিখে জেটিবিসিতে সম্প্রচার শুরু হয়েছিল, যা প্রতি সপ্তাহের শনিবার এবং রবিবার স্থানীয় সময় ২২:৩০টায় প্রচারিত হয়েছে; যার সর্বমোট ১২টি পর্ব রয়েছে।
বোক গি-জু (জাং কি-ইয়ং) এমন একটি পরিবারে জন্মগ্রহণ করেছেন, যেখানে তার বাবা ছাড়া সবাই বিশেষ ক্ষমতার অধিকারী। গি-জু অতীতে ফিরে গিয়ে তার অভিজ্ঞতা পুনরায় দেখতে পারেন। তার বোন বোক দোং-হি (ক্লাউদিয়া কিম) উড়তে পারেন, এবং তার মা বোক মান-হুম (গো দু-শিম) ভবিষ্যৎ সম্পর্কে স্বপ্ন দেখতে পারেন, যা পরিবারকে লটারি জেতা এবং স্টক মার্কেটে সাফল্য এনে দিয়েছে। তবে, এই ধারাবাহিকের শুরুতে দেখা যায় যে, আধুনিক জীবনের চাপে এবং বিভিন্ন মানসিক সমস্যার কারণে তাদের এই ক্ষমতাগুলো হ্রাস পাচ্ছে। পরিবারটি আর্থিক সমস্যায় জর্জরিত, যদিও তাদের একটি বড় অফিস বিল্ডিং রয়েছে। গি-জুর স্ত্রী মারা যাওয়ার পর তিনি তার কিশোরী মেয়ে বোক ই-না (পার্ক সো-ই) কে একা বড় করছেন। গি-জুর মেয়ে ই-না চোখের সংযোগের মাধ্যমে অন্যের মনের কথা পড়তে পারেন, কিন্তু তিনি এই ক্ষমতা পরিবার থেকে লুকিয়ে রাখেন। স্কুলে তিনি নিঃসঙ্গ এবং সহপাঠীদের দ্বারা বুলিংয়ের শিকার হন। স্মার্টফোন আসক্তি এবং চশমা পরিধান করে তিনি তার ক্ষমতা লুকিয়ে রাখেন।
এই ধারাবাহিকের শুরুতে, পুরো পরিবার তাদের ক্ষমতা হারিয়েছে। তাদের জীবন পরিবর্তিত হয় যখন দো দা-হে (চুন উ-হি) নামের এক রহস্যময় নারী গি-জুর জীবনে প্রবেশ করেন। তিনি একজন প্রতারক, যিনি গি-জুর মনোযোগ আকর্ষণ করেন এবং তাকে বিষণ্নতা থেকে মুক্তি পেতে সাহায্য করেন, যার ফলে গুই-জু তার সময় ভ্রমণের ক্ষমতা পুনরুদ্ধার করেন। গি-জু এবং দা-হের সম্পর্কটি এই ধারাভিকের মূল কেন্দ্রবিন্দু। প্রথমে দা-হে গি-জুর সাথে বিয়ে করে তার পরিবারের সম্পত্তি দখল করতে চান, কিন্তু ধীরে ধীরে তারা একে অপরের প্রতি আকৃষ্ট হন। তাদের পরিবারগুলোর ষড়যন্ত্র, প্রায়-মৃত্যুর অভিজ্ঞতা এবং সময় ভ্রমণের মাধ্যমে তাদের সম্পর্ক জটিল হয়ে ওঠে। দুই পরিবারের মাতৃপক্ষ নিয়ন্ত্রণের জন্য ক্রমাগত সংঘর্ষে লিপ্ত হয়।
তাহো জো'স

তাহো জো'স হল ক্যালিফোর্নিয়ার সেন্ট্রাল ভ্যালিতে অবস্থিত তিনটি স্টেকহাউস রেস্তোরাঁর একটি চেইন। ১৯৯৫ সালে ডেভ ফ্যানসলার দ্বারা ফ্রেসনোতে প্রথম রেস্তোরাঁটি খোলা হয়, ২০০২ সালে রোজভিল এবং ফোলসমে (উভয়) রেস্তোরাঁ। ২০০৮ সালের মে মাসে, তাহো জো-এর মূল কোম্পানি, বুফেটস, ইনকর্পোরেটেড (বর্তমানে ভিটানোভা ব্র্যান্ডস) দেউলিয়া হয়ে যায় এবং তাহো জো-এর চেইন বিক্রি করার চেষ্টা করে। ফ্রেসনোর মূল তাহো জো'স রেস্তোরাঁটি ২০১৬ সালের সেপ্টেম্বরে বন্ধ হয়ে যায়।
আয়রা

আয়রা (জন্ম : ১৯৯৬ সালের ১৮ই আগস্ট, ভারতের তামিলনাড়ুর চেন্নাই) হলেন একজন ভারতীয় অভিনেত্রী, যিনি তামিল চলচ্চিত্র এবং টেলিভিশনে অভিনয় করেন। তিনি "থালাইনগরম ২" (২০২৩), "কুট্টি স্টোরি" (২০২১), "সি/ও কাধল" (২০২১) ও "সাগা" (২০১৯) চলচ্চিত্রে এবং টেলিভিশনে "পাবগোয়া" (২০২০) ধারাবাহিকে অভিনয়ের জন্য পরিচিত।
আয়রার জন্মনাম হল পলক জৈন। ছোটবেলায় তিনি তিন শতাধিক বিজ্ঞাপনের শুটিংয়ে অংশ নিয়েছিলেন। আয়রা মঞ্চনাম নিয়ে, তিনি এটলি কুমারের "থেরি" (২০১৬) ছবিতে অভিনয়ের মাধ্যমে চলচ্চিত্র জীবনে অভিষেক করেন, সেখানে তিনি সামান্থা অভিনীত চরিত্রের বোনের চরিত্রে অভিনয় করেন।
আয়রা পরবর্তীকালে "সাগা" (২০১৯) চলচ্চিত্রে প্রধান ভূমিকায় অভিনয় করেন, এই ছবিটি "ইয়ায়ুম" গানের জন্য বিখ্যাত হয়ে ওঠে। স্বাতী হত্যা মামলার নিয়ে তৈরি চলচ্চিত্র "নুঙ্গামবাক্কাম" (২০২০)-এও তিনি প্রধান ভূমিকায় অভিনয় করেছিলেন। তিনি ২০১৮ সালে অভিনেতা আর এস কার্তিকের সাথে "সাইরেন" নামে একটি ছবিতে কাজ করেছিলেন কিন্তু সেটি মুক্তি পায়নি। এরপর তিনি হাস্যরসাত্মক চলচ্চিত্র "ইয়েনাঙ্গা সির উঙ্গা সাত্তম" (২০২১) -এ তাঁর সাথে আবার কাজ করেছিলেন।
ক্যাফে আজুল

ক্যাফে আজুল, ছিল মার্কিন যুক্তরাষ্ট্রের অরেগনের পার্ল জেলার পোর্টল্যান্ডে অবস্থিত একটি মেক্সিকান রেস্তোরাঁ। 
১৯৯৪ সালে ওরেগনের ম্যাকমিনভিলে সিস্টার ক্লেয়ার এবং শওনা আর্চিবল্ড রেস্তোরাঁটি খোলেন। ১৯৯৮ সালে ব্যবসাটি উত্তর-পশ্চিম পোর্টল্যান্ডের পার্ল জেলায় স্থানান্তরিত হয়। ২০০৪ সালে রেস্তোরাঁটি বন্ধ হয়ে যায়
ঈশিতা অরুণ

ঈশিতা অরুণ একজন ভারতীয় অভিনেত্রী, লেখক, মডেল, ভিডিও জকি এবং প্রযোজক। তিনি "স্কুপ" (২০২৩), "রানা নাইডু" (২০২৩), "গুড ব্যাড গার্ল" (২০২২) এবং মিউজিক্যাল "দ্য মার্চেন্টস অফ বলিউড" (২০০৬ - ২০০৭) -এর মতো ধারাবাহিকে তাঁর ভূমিকার জন্য সর্বাধিক পরিচিত।
ইশিতা ২০০০ সালে "স্নেগিদিয়ে" চলচ্চিত্রের মাধ্যমে তাঁর অভিনয় জীবনে প্রবেশ করেন। ২০০৩ সালে, তিনি "কাহাঁ হো তুম" ছবিতে অভিনয় করেছিলেন। এর বাইরে, তিনি স্কুপ, "রানা নাইডু" এবং "গুড ব্যাড গার্ল"-এর মতো বিখ্যাত ছবিগুলিতেও অভিনয় করেছেন।
থিয়েটারে অভিনয়েও তাঁর অবদান রয়েছে। তিনি "দ্য মার্চেন্টস অফ বলিউড, গুঞ্জ, মুম্বাই টকিজ" এবং "মরীচিকার" মতো একাধিক থিয়েটার নাটকে অভিনয় করেছেন।
২০০৯ সালে, কালারস টিভিতে প্রচারিত ডান্সিং কুইন অনুষ্ঠানে তিনি প্রতিযোগী হিসেবে অংশগ্রহণ করেন। ২০১০ সালে তিনি এনডিটিভি ইমাজিনের অনুষ্ঠান "দিল জিতেগি দেশি গার্ল"-এ একজন প্রতিযোগী হিসেবে অংশগ্রহণ করেন এবং প্রথম রানার আপ হন। তিনি "গা রে মা" নাটকে লেখক এবং প্রযোজক হিসেবে অবদান রেখেছিলেন। তিনি বেশ কিছু গানের কথা লিখেছেন, যার মধ্যে আছে ধকড় ছবির শীর্ষক ট্র্যাক, সো জা রে এবং মাস্টার সেলিম ও ধ্রুব ঘানেকরের কোক স্টুডিওর অয়ে রব, আতিফ আসলাম ও মেহের জেইনের আই অ্যাম অ্যালাইভ।
দান্তে কফি

দান্তে কফি () একটি তাইওয়ানি কফিহাউস চেইন। কোম্পানিটি ১৯৯৩ সালের নভেম্বরে তাইপেইতে একটি ছোট কফি শপ হিসেবে যাত্রা শুরু করে। তাদের প্রথম বিদেশী অবস্থান ২০০৬ সালের মে মাসে ইন্দোনেশিয়ার জাকার্তায় খোলা হয়েছিল। ৯ অক্টোবর, ২০২০ তারিখে, ডাম্পলিং চেইন বাফাং ডাম্পলিং কফি চেইনের ৬৯ শতাংশ কিনে নেয়। 
দান্তে নামের উৎপত্তি ইতালীয় কবি দান্তে আলিঘিয়েরির কাছ থেকে, যিনি "ডিভাইন কমেডি" বইটি লিখেছিলেন।
শ্যাডি গ্রোভ (রেস্তোরাঁ)

শ্যাডি গ্রোভ ছিল মার্কিন যুক্তরাষ্ট্রের টেক্সাসের অস্টিনে অবস্থিত একটি রেস্তোরাঁ। ২৮ বছর ব্যবসা পরিচালনা করার পর, কোভিড-১৯ মহামারীর সময় ২০২০ সালে রেস্তোরাঁটি বন্ধ হয়ে যায়। 
মাইক ইয়ং এবং জন জ্যাপ, যারা পূর্বে চুই'স প্রতিষ্ঠা করেছিলেন, ১৯৯২ সালে শ্যাডি গ্রোভ খোলেন।
ক্যাফে মিঙ্গো

ক্যাফে মিঙ্গো ছিল মার্কিন যুক্তরাষ্ট্রের ওরেগনের পোর্টল্যান্ডে অবস্থিত একটি ইতালীয় রেস্তোরাঁ। ২০২৪ সালে এক অগ্নিকাণ্ডে ক্ষতিগ্রস্থ হবার পর রেস্তোরাঁটি অনির্দিষ্টকালের জন্য বন্ধ হয়ে যায়। 
ক্যাফে মিঙ্গো ছিল উত্তর-পশ্চিম পোর্টল্যান্ডের উত্তর-পশ্চিম জেলার ২১ তম অ্যাভিনিউয়ে অবস্থিত একটি ইতালীয় রেস্তোরাঁ। বার মিঙ্গো ছিল একটি সংলগ্ন বার, এবং মিঙ্গো (যাকে মিঙ্গো ওয়েস্টও বলা হয়) হল বিভারটনের একটি সহোদর রেস্তোরাঁ।
জয়তুন (রেস্তোরাঁ)

জয়তুন হলো কাবাবে বিশেষজ্ঞ পারস্য রেস্তোরাঁর একটি চেইন, যা আয়ারল্যান্ডের ডাবলিনে অবস্থিত। ইরানি, জামশিদ কামভার এবং আজাদ শিরাজি দ্বারা প্রতিষ্ঠিত হয় চেইনটি, এবং এর সদর দপ্তর পার্লামেন্ট স্ট্রিটে অবস্থিত। শহর এবং কাউন্টি জুড়ে এদের পাঁচটি আউটলেট রয়েছে।
২০০১ সালে পার্লামেন্ট স্ট্রিটে প্রথম আউটলেট খোলা হয়েছিল 
২০১৯ সালের অক্টোবরে, রেস্তোরাঁগুলিতে ব্যবহৃত উপাদানের উৎস সম্পর্কে সোশ্যাল মিডিয়ায় গুজব ছড়িয়ে পড়ে, চেইন কর্তৃপক্ষ প্রতিক্রিয়া জানায় যে মাংসটি "১০০% আইরিশ"। 
২০১৮ এবং ২০২৪ সালে, ডেলিভারু আয়ারল্যান্ড তাদের বার্ষিক রেস্তোরাঁ পুরস্কারে জায়তুনকে "সেরা মধ্যপ্রাচ্যীয়" রেস্তোরাঁ হিসেবে মনোনীত করে, এবং ২০১৮ সালে জাস্ট ইট আয়ারল্যান্ডও একই রকম সম্মান প্রদান করা হয়।
সুশি সেকি

সুশি সেকি (পূর্বে সুশিহাতসু) হল একটি জাপানি সুশি রেস্তোরাঁ, যা নিউ ইয়র্ক সিটির ম্যানহাটনের আপার ইস্ট সাইডে ১১৪৩ ফার্স্ট অ্যাভিনিউতে (৬২তম ও ৬৩তম পূর্ব স্ট্রিটের মধ্যে) অবস্থিত। এটি ২০০২ সালে প্রতিষ্ঠিত হয়েছিল। সেকি, যিনি শুধুমাত্র একটি নাম ব্যবহার করেন এবং তিনিই এর শেফ ও মালিক।
ম্যলিস জাও

এলিজাবেথ ম্যলিস জাও (জন্ম ফেব্রুয়ারি ১৮, ১৯৯১), পেশাগতভাবে ম্যলিস জো নামে পরিচিত, একজন মার্কিন অভিনেত্রী ও গায়িকা। নিকেলোডিয়নের সিটকম "আনফ্যাভিউলাস"-এ জিনা ফাবিয়ানো, নিকেলোডিয়নের মিউজিক্যাল সিটকম "বিগ টাইম রাশ"-এ লুসি স্টোন এবং দ্য সিডাব্লিও-র ফ্যান্টাসি ড্রামা "দ্য ভ্যাম্পায়ার ডায়েরিজ"-এ কিশোরী ভ্যাম্পায়ার অ্যানা চরিত্রে তার অভিনয়ের জন্য পরিচিত। স্বল্পস্থায়ী সিডাব্লিও সায়েন্স ফিকশন রোমান্টিক ড্রামা "স্টার-ক্রসড"-এ তিনি প্রধান চরিত্র জুলিয়া ইয়াংয়ের ভূমিকায় ছিলেন। "দ্য শানারা ক্রনিকলস"-এর দ্বিতীয় মৌসুমে তিনি মারেথ রেভেনলক চরিত্রে অভিনয় করেন। এছাড়া অ্যামাজন প্রাইম ভিডিওর অ্যানিমেটেড সিরিজ "ইনভিনসিবল"-এ কেট চা/ডুপ্লি-কেট চরিত্রে তিনি কণ্ঠ দিয়েছেন।
অর্চনা রবিচন্দ্রন

অর্চনা রবিচন্দ্রন (জন্ম: ১১ নভেম্বর ১৯৯৭) একজন ভারতীয় অভিনেত্রী এবং টেলিভিশন ব্যক্তিত্ব যিনি মূলত তামিল টেলিভিশনে কাজ করেন। তিনি "রাজা রানী ২" -তে অর্চনা চরিত্রে অভিনয়ের জন্য পরিচিত। তিনি রিয়েলিটি শো "বিগ বস ৭" -এ অংশগ্রহণ করেছিলেন এবং ২০২৪ সালে বিজয়ী হয়েছিলেন।
অর্চনা সান টিভিতে একজন ভিডিও জকি হিসেবে কর্মজীবন শুরু করেছিলেন। প্রাথমিক পর্যায়ে তিনি সান টিভির কিছু টেলিভিশন অনুষ্ঠানে উপস্থিত হয়েছিলেন। তিনি আলিয়া মনসার সাথে "রাজা রানী ২" ধারাবাহিকে তাঁর টেলিভিশন অভিনয়ের অভিষেক করেন। এই ধারাবাহিকে তিনি অর্চনার চরিত্রে অভিনয় করেছেন। তিনি স্টার বিজয়ে প্রচারিত "মুরাত্তু সিঙ্গেলস" অনুষ্ঠানেও উপস্থিত ছিলেন। অর্চনা "ডেমোন্টে কলোনি ২" ছবিতে একজন চলচ্চিত্র অভিনেত্রী হিসেবে আত্মপ্রকাশ করেন এবং বর্তমানে অভিনেতা অরুলনিথির সাথে চিত্রগ্রহণ এবং পোস্ট প্রোডাকশনের কাজ করছেন।
অর্চনা ভারতীয় রিয়েলিটি শো বিগ বস সিজন ৭ জিতেছিলেন, যেটি ২০২৩ সালের অক্টোবরে শুরু হয়েছিল। তিনি ভারতের বিগ বস ফ্র্যাঞ্চাইজির একটি প্রধান সিরিজে শো জিতে নেওয়া প্রথম ওয়াইল্ডকার্ড প্রতিযোগী।
২০২৪ সালে, তিনি সঙ্গীত পরিচালক অরুণ রাজের সাথে যোগ দেন এবং ""টক্সিক কাধাল"" শিরোনামের গানটি গেয়েছিলেন যা পরে ভারত জুড়ে চাঞ্চল্যকরভাবে জনপ্রিয় হয়ে ওঠে এবং সমালোচকদের কাছ থেকে ইতিবাচক পর্যালোচনা পায়।
কুষ্টিয়ার মসজিদের তালিকা

২০২২ সালের তথ্যানুযায়ী কুষ্টিয়া পৌরসভায় ১২৮টি মসজিদ রয়েছে।
! নাম
! স্থাপিত
! অবস্থান
! স্থানাঙ্ক
! চিত্র
মনীষা অর্শক

মনীষা অর্শক হলেন একজন ভারতীয় টেলিভিশন অভিনেত্রী। ইনি মালায়ালাম এবং তামিল টেলিভিশন জগতে তার কাজের জন্য পরিচিত। তিনি মালয়ালম ধারাবাহিক"মঞ্জুরকুম কালাম" ধারাবাহিকের মাধ্যমে টেলিভিশন জগতে আত্মপ্রকাশ করেন। এছাড়াও তিনি কিছু মালয়ালম চলচ্চিত্রেও অভিনয় করেছেন। তিনি তামিল ও মালয়ালম টেলিভিশনের বিভিন্ন বিনোদনমূলক অনুষ্ঠান সঞ্চালনা করেছিলেন।
মনীষার জন্ম কেরালার ওয়ানাড়ের সুলতান বাথেরিতে। তার পিতা ও মাতার নাম পিকে শাজি এবং ইন্দিরা। তিনি এর্নাকুলামের ত্রিপুনিথুরা সংস্কৃত উচ্চ মাধ্যমিক বিদ্যালয়ে তার স্কুলজীবন সম্পন্ন করেছেন এবং ক্যালিকটের মালাবার খ্রিস্টান কলেজ এবং এর্নাকুলামের সেন্ট তেরেসা কলেজ থেকে বিএড ডিগ্রি অর্জন করেছেন। তার দুই ভাই আছে যাদের নাম মিধুন শাহ এবং মানেক শাহ। ২০১৮ সালে, তিনি অর্শক নাথকে বিয়ে করেছিলেন। 
টিভি ধারাবাহিক
সাবর্ণা আনন্দ

সাবর্ণা আনন্দ (১৯৮৭) – ১১ নভেম্বর ২০১৬) ছিলেন একজন ভারতীয় টেলিভিশন এবং চলচ্চিত্র অভিনেত্রী, যিনি তামিল এবং মালয়ালম চলচ্চিত্র এবং টেলিভিশনে অভিনয় করেছিলেন। তিনি তামিল ছবি "পূজাই" (২০১৪) -তে চিত্রার ভূমিকায় অভিনয় করে খ্যাতি অর্জন করেন এবং "হরিচন্দনম" (২০১০) এর মাধ্যমে টেলিভিশন অভিনয়ে আত্মপ্রকাশ করেন। তিনি "সোন্দা বন্ধম" (২০১২), "থেণ্ড্রাল" (২০১২), "পুথু কবিতাই" (২০১৩), "পাসামালার" (২০১৩ - ২০১৬), "মায়ামোহিনী" (২০১৪ - ২০১৫) এর মতো অনুষ্ঠানে তাঁর উপস্থিতির জন্য পরিচিত হয়ে উঠেছিলেন।
২০১৬ সালের ১৩ই নভেম্বর তারিখে, সকাল ৭টা থেকে ৯টার মধ্যে মাদুরবায়লে সাবর্ণার অ্যাপার্টমেন্টে তাঁকে মৃত অবস্থায় পাওয়া যায়। অ্যাপার্টমেন্ট থেকে দুর্গন্ধ বের হওয়ার পর সাবর্ণার প্রতিবেশী পুলিশে খবর দেয়। পুলিশ সাবর্ণার বাড়িতে প্রবেশ করে তাঁকে মৃত অবস্থায় দেখতে পায় এবং ময়নাতদন্তের পর জানা যায় যে, তাঁর মৃত্যু হয়েছে ২০১৬ সালের ১১ই নভেম্বর, অর্থাৎ আবিষ্কারের দুই দিন আগে। ময়নাতদন্তের ফলাফল থেকেও জানা যায় যে সাবর্ণা কব্জি কেটে আত্মহত্যা করেছেন।
সাবর্ণা আনন্দ ১৯৮৭ সালে চেন্নাইতে জন্মগ্রহণ করেন। কলেজের দিনগুলিতে, সাবর্ণা মালয়ালম ধারাবাহিক "হরিচন্দনম-" এ একটি চরিত্রের জন্য অডিশন দেওয়ার চেষ্টা করেছিলেন। পরে তাঁকে নেওয়া হয়েছিল এবং ২০১০ সালে এশিয়ানেটে প্রচারিত ধারাবাহিকটিতে হানি চরিত্রে তিনি অভিনয় করেছিলেন। ২০১৪ সালে, সাবর্ণা চলচ্চিত্রে আত্মপ্রকাশ করেন, তাঁর সহ অভিনেতা ছিলেন বিশাল ও শ্রুতি হাসান এবং ছবির নাম ছিল"পূজাই"। পরে তাঁকে আরও কিছু ধারাবাহিকে দেখা যায় যেমন, "সোন্দা বন্ধম" (২০১২), "থেণ্ড্রাল" (২০১২), "পুথু কবিতাই (২০১৩)," পাসামালার "(২০১৩ - ২০১৬)," মায়ামোহিনী "(২০১৪ - ২০১৫)"।""
রাধিকা চৌধুরী

রাধিকা চৌধুরী একজন ভারতীয় অভিনেত্রী। ইনি মূলত হিন্দি, তামিল এবং তেলুগু চলচ্চিত্রে তার কাজের জন্য পরিচিত। বিশেষ করে ২০০০ সালের শুরুর দিকে তিনি দক্ষিন ভারতের বিনোদন জগতে একজন জনপ্রিয় অভিনেত্রী ছিলেন। সেই সময় তিনি অনেক দক্ষিন ভারতীয় টিভি ধারাবাহিক ও কিছু সিনেমাতেও অভিনয় করেছেন। তিনি হিন্দী চলচ্চিত্রেও কিছু পার্শ্ব চরিত্রে অভিনয় করেছিলেন। ২০১০ সালে তিনি মার্কিন যুক্তরাষ্ট্রে একজন চলচ্চিত্র পরিচালক হিসেবে বিনোদন জগতে নতুন ভাবে আত্মপ্রকাশ করেন। তিনি লাস ভেগাস চলচ্চিত্র উৎসবে পুরস্কার জিতেছিলেন।
২০১০ সালে, তিনি লস অ্যাঞ্জেলেসের একজন চলচ্চিত্র পরিচালক হিসেবে বিনোদন জগতে পুনরায় প্রত্যাবর্তন করেন। তার দ্বারা পরিচালিত স্বল্পদৈর্ঘ্য চলচ্চিত্র "অরেঞ্জ ব্লসম" সমালোচকদের দ্বারা প্রশংসিত হয়। "অরেঞ্জ ব্লসমের" জন্য তিনি লাস ভেগাস চলচ্চিত্র উৎসবে সেরা স্বল্পদৈর্ঘ্য চলচ্চিত্র বিভাগে "সিলভার এস" পুরস্কার জিতে নেন। চার দিনের মধ্যে "সিলভার এস" ছবিটির চিত্রগ্রহনের কাজ সম্পন্ন করা হয়েছিল। ১৭ মিনিট অবধির এই ছবিতে একজন একাকী মায়ের তার স্বামীর থেকে বিচ্ছিন্ন হওয়ার যন্ত্রণা তুলে ধরা হয়েছে। একই সাথে সেই একাকী মহিলা যখন নিজের এবং তার পরিবার সম্পর্কে অতিরিক্ত তথ্য কয়েকজন অপরিচিত ব্যক্তির কাছে প্রকাশ করার বোকামি করেছেন তখন তার পরিনতি কি হয়েছে, সেই বিষয়টি এই চলচ্চিত্রে তুলে ধরা হয়েছে। উষা কোকোটে এই চলচ্চিত্রের মুখ্য চরিত্রে অভিনয় করেছিলেন। চলচ্চিত্রের অন্যান্য কলাকুশলীদের মধ্যে ছিলেন জেফ ডুসেট এবং জন পল ওভারিয়ার।
চার্লি চৌহান

চার্লি চৌহান (জন্ম ৮ সেপ্টেম্বর ১৯৯৬) একজন ভারতীয় অভিনেত্রী এবং গীতিকার। তিনি যুবাদের জন্য নির্মিত জনপ্রিয় টিভি ধারাবাহিক "বেস্ট ফ্রেন্ডস ফরএভার?" -এ এলা চরিত্রে অভিনয় করার জন্য পরিচিত। তবে তিনি সবচেয়ে বেশি পরিচিত পান এমটিভির ধারাবাহিক "ক্যায়সি ইয়ে ইয়ারিয়া" -তে মুক্তি বর্ধনের চরিত্রে অভিনয় করে। এই চরিত্র তাকে যুবসমাজে পরিচিতি দেয় ও বিনোদন জগতে জনপ্রিয় করে তোলে
চার্লি টেলিভিশন ধারাবাহিক "বেস্ট ফ্রেন্ড ফরেভার" -এর প্রধান চরিত্রে অভিনয় করেছিলেন। তিনি অভিনেতা কুনওয়ার অমর-এর সঙ্গে টেলিভিশনের বিনোদনমূলক নৃত্যানুষ্ঠান নাচ বালিয়ে ৫ -এ প্রতিযোগী হিসাবে অংশ নিয়েছিলেন। তিনি এমটিভির জনপ্রিয় যুব ভিত্তিক শো "ক্যায়সি ইয়ে ইয়ারিয়া -তে" মুক্তি বর্ধনের চরিত্রে অভিনয় করার মাধ্যমে সবচেয়ে বেশি জনপ্রিয়তা অর্জন করেছিলেন। এছাড়াও, তিনি "বেপরওয়াহিয়ান" সংগীত অ্যালবামের অংশ ছিলেন।
ভিন্সি অ্যালোশিয়াস

ভিন্সি সনি অ্যালোশিয়াস (জন্ম: ১২ই ডিসেম্বর ১৯৯৫) হলেন একজন ভারতীয় অভিনেত্রী যিনি মালয়ালম ছবিতে অভিনয় করেন। "বিকৃতি" (২০১৯) ছিল তাঁর আত্মপ্রকাশ চলচ্চিত্র।
তিনি ২০১৮ সালে প্রতিভা-অনুসন্ধান অনুষ্ঠান "নায়িকা নায়কন"-এর মাধ্যমে চলচ্চিত্র জগতে প্রবেশ করেন।
ভিন্সি অ্যালোশিয়াস ১৯৯৫ সালের ১২ই ডিসেম্বর কেরালার মালাপ্পুরমের পোন্নানিতে জন্মগ্রহণ করেছিলেন, তাঁর জন্ম নাম ছিল ভিন্সি পি এ। তাঁর বাবা অ্যালোশিয়াস ছিলেন একজন গাড়িচালক। তাঁর মা সনি ছিলেন একজন শিক্ষিকা। তাঁর ভাই, বিপিন বিদেশে কাজ করেন। তিনি বিশপ কটন কনভেন্ট গার্লস হাই স্কুল থেকে তাঁর উচ্চ বিদ্যালয়ের শিক্ষা সম্পন্ন করেন। তিনি এশিয়ান স্কুল অফ আর্কিটেকচার থেকে স্থাপত্যবিদ্যায় স্নাতক ডিগ্রি অর্জন করেন।
মাজহাভিল মনোরমাতে প্রচারিত ২০১৮ সালের ট্যালেন্ট-হান্ট শো "নায়িকা নায়কনের" রানার-আপ ছিলেন ভিন্সি। অনুষ্ঠানটির সাফল্যের পর তিনি মঞ্জু ওয়ারিয়রের সাথে একটি বিজ্ঞাপনে একজন গর্ভবতী মহিলার চরিত্রে অভিনয় করেছিলেন। তিনি ২০১৯ সালে মাজহাভিল মনোরামায় নৃত্য রিয়েলিটি শো "ডি৫ জুনিয়র" উপস্থাপনা করেছিলেন। "নায়িকা নায়কন" থেকে তাঁর জনপ্রিয়তার সুবাদে তিনি ২০১৯ সালে সুরজ ভেঞ্জারমুদ এবং সৌবিন শাহিরের বিপরীতে "বিকৃতি" ছবিতে মুখ্য ভূমিকায় অভিষেক করেছিলেন। এই ছবিতে শাহির অভিনীত চরিত্রের নাম ছিল সমীর। সমীরের বান্ধবী থেকে স্ত্রী হয়ে ওঠা জিনাতের চরিত্রটি ইতিবাচক পর্যালোচনা পেয়েছিল।
তিনি রতীশ বালাকৃষ্ণান পডুভাল পরিচালিত ২০২১ সালের ব্যঙ্গাত্মক চলচ্চিত্র "কনকাম কামিনী কালাহামে" রিসেপশনিস্ট শালিনীর চরিত্রে অভিনয় করেছিলেন। তাঁর অভিনয় সাধারণত ইতিবাচক পর্যালোচনা পেয়েছিল। যদিও ফিল্মিবিটের শ্রুতি হেমচন্দ্রন তাঁর অভিনয়ের সমালোচনা করে বলেছিলেন: "এক পর্যায়ে ভিন্সি অ্যালোশিয়াসের চরিত্রটি বিভ্রান্তিকর বলে মনে হয়েছিল এবং এমনকি চরিত্রে গভীরতারও অভাব ছিল"। ২০২১ সালে তাঁর দ্বিতীয় মুক্তিপ্রাপ্ত ছবি ছিল "ভীমন্তে ভাঝি," সেখানে তিনি একজন পোষ্য প্রাণীদের মালিকের মেয়ে ব্লেসির চরিত্রে অভিনয় করেছিলেন, যার কুঞ্চকো বোবান অভিনীত ভীমনের সাথে প্রেমের সম্পর্ক রয়েছে। "ওনমানোরামা"-র অরুণ জর্জ তাঁর চরিত্রটিকে "স্মরণীয় ক্যামিও" বলে অভিহিত করেছিলেন। তিনি একই বছরে কারিক্কু মিনি-সিরিজ "কালাক্কাচিতে" অভিনয় করেন। তিনি ২০২২ সালের ওয়েবসিরিজ "এমিলি -"তেও নাম ভূমিকায় অভিনয় করেছিলেন। এমিলি চরিত্রটি বছরের পর বছর ক্লিনিক্যাল বিষণ্ণতার কারণে একজন সাইকোপ্যাথিক (মানসিক অস্থিরতারূপ ব্যাধি) খুনি হয়ে ওঠে। তাঁর অভিনয়ের পর্যালোচনা করে, দ্য নিউ ইন্ডিয়ান এক্সপ্রেস লিখেছিল: "একজন ভীত মহিলা যে তার খুনির মুখোমুখি হয়- এই অবস্থা থেকে ভিন্সির রূপান্তর- যে, একজন মনোরোগীতে পরিণত হয় এবং নিজের ভাইকে হত্যা করে, এটি তাঁর বহুমুখী প্রতিভার প্রমাণ"। টাইমস অফ ইন্ডিয়া মনে করেছিল যে তিনি "তাঁর অভিনয় দক্ষতা প্রমাণ করেছেন"।
তিনি "জন গণ মন"-তে ছাত্র নেত্রী গৌরী লক্ষ্মীর সহায়ক ভূমিকায় অভিনয় করেছিলেন। "দ্য উইক"-এ তাঁর অভিনয়ের পর্যালোচনা করে, অ্যান্সি কে সানি তাঁর অভিনয়কে "উল্লেখযোগ্য" বলে অভিহিত করেছেন এবং এর মাধ্যমে "প্রমাণ করে যে তিনি দীর্ঘ সময়ের জন্য এখানে থাকতে এসেছেন"। ছবিটি সমালোচনামূলকভাবে এবং বাণিজ্যিকভাবে সফল হয়েছিল। তিনি "সোলামন্তে থেনিচাকল"-এ একজন সিভিল পুলিশ অফিসারের ভূমিকায় অভিনয় করেছিলেন।
দি অডিটর্স

দি অডিটর্স (, ) হলো একটি দক্ষিণ কোরীয় ওয়ার্কপ্লেস ভিত্তিক টেলিভিশন ধারাবাহিক। কুয়ন ইয়ং-ইল এবং জু সাং-গিউয়ের পরিচালনায় নির্মিত এই ধারাবাহিকটি রচনা করেছেন চোই মিন-হো। শিন হা-কিউন, লি জুং-হা, জিন গু, জো আ-রাম এবং জুং মুন-সুংয়ের মতো অভিনয়শিল্পীগণ এই ধারাবাহিকে অভিনয় করেছেন।
মূলত কোরীয় ভাষায় নির্মিত এই ধারাবাহিকটি ২০২৪ সালের ৬ই জুলাই তারিখে টিভিএনে সম্প্রচার শুরু হয়েছিল, যা প্রতি সপ্তাহের শনিবার এবং রবিবার স্থানীয় সময় ২১:২০টায় প্রচারিত হয়েছে; যার সর্বমোট ১২টি পর্ব রয়েছে।
জেইউ কনস্ট্রাকশন নামক একটি বৃহৎ নির্মাণ কোম্পানির অভ্যন্তরীণ দুর্নীতি ও ক্ষমতার লড়াইকে কেন্দ্র করে এই ধারাবাহিকটির কাহিনী গড়ে উঠেছে। শিন চা-ইল (শিন হা-কিউন) কোম্পানির অভ্যন্তরীণ নিরীক্ষা দলের নেতা, যিনি তার কঠোর ও বাস্তববাদী মনোভাবের জন্য পরিচিত। তিনি যুক্তিকে আবেগের উপরে স্থান দেন এবং তার তীক্ষ্ণ বিচারশক্তি ও সিদ্ধান্ত গ্রহণের ক্ষমতার জন্য সুপরিচিত। গু হান-সু (লি জুং-হা) নতুন নিয়োগপ্রাপ্ত একজন কর্মী, যিনি প্রাথমিকভাবে নিরীক্ষা দলকে তার ফ্লোরিডা শাখায় স্থানান্তরের সোপান হিসেবে দেখেন। তবে, শিন চা-ইলের কঠোর মানদণ্ডের সাথে মানিয়ে নিতে গিয়ে তিনি নিজেকে চ্যালেঞ্জের মুখোমুখি পান। তার দয়ালু ও আবেগপ্রবণ স্বভাবের কারণে তিনি ধীরে ধীরে চা-ইলের পরামর্শে উন্নতি করতে থাকেন। হোয়াং দে-উং (জিন গু) জেইউ কনস্ট্রাকশনের ভাইস প্রেসিডেন্ট এবং প্রতিষ্ঠাতার তৃতীয় পুত্র, যিনি কোম্পানির প্রেসিডেন্ট হওয়ার জন্য তার বড় ভাইদের সাথে প্রতিদ্বন্দ্বিতা করছেন। ইউন সো-জিন (জো আ-রাম) নিরীক্ষা দলের আরেক নতুন সদস্য, যিনি গু হান-সুর বিপরীত স্বভাবের। তিনি একজন ব্যক্তিবাদী এবং সাফল্যের প্রতি মনোযোগী। তার এবং দে-উংয়ের মধ্যে শৈশব থেকে পরিচিতি থাকলেও, তারা কর্মস্থলে এই সম্পর্ক গোপন রাখেন।
এই ধারাবাহিকটি জেইউ কনস্ট্রাকশনের অভ্যন্তরে অর্থপাচার, জালিয়াতি এবং অন্যান্য দুর্নীতির চিত্র তুলে ধরে। নিরীক্ষা দল এবং ভাইস প্রেসিডেন্ট হোয়াং দে-উংয়ের মধ্যে উত্তেজনা কাহিনীতে আরও গভীরতা যোগ করে।
রূপালী ভোসলে

রূপালী ভোসলে একজন ভারতীয় টেলিভিশন অভিনেত্রী যিনি স্টার প্রবাহ টিভি চ্যানেলের টেলিভিশন ধারাবাহিক "আই কুথে কাই করতে -তে" সঞ্জনার চরিত্রে এবং সনি সাব টেলিভিশন চ্যানেলের "বড়ি দুর সে আয়ে হ্যায়" ধারাবাহিকে বর্ষা ঘোটালার চরিত্রে অভিনয়ের জন্য পরিচিত। তিনি ২০১৯ সালে বিগ বস মারাঠি সিজন ২ -তে প্রতিযোগী হিসাবে অংশগ্রহন করেছিলেন।""
মারাঠি টেলিভিশনে অভিনয়ের মধ্য দিয়ে রূপালী ভোসলে তার অভিনয় জীবন শুরু করেছিলেন। "মন উড়ান বারয়াচে, দো কিনারে দোঘি আপান" এবং "কন্যাদান" ইত্যাদি ধারাবাহিকে তার কাজ বিশেষ উল্লেখযোগ্য। পরে ২০০৭ সালে "রিস্ক" সিনেমায় অভিনয়ের মাধ্যমে তিনি হিন্দী সিনেমা জগত অর্থাত বলিউডে পদার্পন করেন।
রূপালীর বাবার নাম প্রকাশ ভোসলে। তিনি মিলিন্দ শিন্ডে-কে বিয়ে করেছিলেন। তবে ২০১২ সালে তাঁদের বিবাহবিচ্ছেদ হয়। পরবর্তীতে তিনি সহ-অভিনেতা অনিকেত মাগারের সাথে সম্পর্কে ছিলেন।
কালভরি পাহাড়

কালভরি পাহাড় (ক্যালভরি পর্বত) অথবা কল্যাণাথন্ডু বা পাথাম্মাইলু নামে পরিচিত, যা দক্ষিন ভারতের কেরালা রাজ্যের ইদুক্কি জেলায় অবস্থিত একটি বিশিষ্ট পাহাড় । কালভরি পাহাড় সমুদ্রপৃষ্ঠ থেকে ২০০ মিটার উচ্চতায় অবস্থিত, এই পাহাড়টি ধর্মীয় এবং প্রকৃতি প্রেমীদের জন্য বিশেষ তাৎপর্যপূর্ণ। এই পাহাড়টি খ্রিস্টানদের তীর্থস্থানের জন্য বিখ্যাত যা পাহাড়ের চূড়ায় অবস্থিত। কালভরি পাহাড় ভ্রমণের একটি আকর্ষণীয় দিক হল ইদুক্কি ড্যামের মনোমুগ্ধকর দৃশ্য। কালভরি পাহাড়ের দর্শনীয় স্থান থেকে ড্যামটি দেখতে ঝলমলে নীল ফিতার মতো প্রসারিত।
কালভরি পাহাড় বা কাল্যানাথান্ডু হল বিখ্যাত খ্রিস্টান তীর্থস্থান যা পাহাড়ের চূড়ায় অবস্থিত। খ্রিস্টানরা তীর্থের সময় মিছিল করে পাহাড়ের উপরে উঠে সেই সময় তীর্থস্থানে পরিণত হয়। ইদুক্কি ড্যাম এবং আশেপাশের বন্যভূমির মনোরম দৃশ্য অসাধারণ। একসময় স্থানটি নির্জন ছিল ইদুক্কি ড্যাম নির্মাণের পর পর্যটন কেন্দ্র গড়ে ওঠে যেহেতু এখানে আরামদায়ক জলবায়ু এবং মনোরম দৃশ্য উপভোগ করা যায়।
কালভরি পাহাড় একটি বিখ্যাত খ্রিস্টান তীর্থস্থান। বাইবেলে কালভরি পাহাড়ের কথা উল্লেখ আছে যেখানে যীশুকে ক্রুশবিদ্ধকরা হয়েছিল । খ্রিস্টীয় লেন্টের সময়, এই এলাকাটি একটি তীর্থস্থানে পরিণত হয়। সেখানে ভক্তরা পাহাড়ের উপরে শোভাযাত্রা করে আরোহণ করে থাকেন।
কালভরি পাহাড় থেকে ইদুক্কি ড্যাম এবং আশেপাশের বন্যভূমির মনোরম দৃশ্য অসাধারণ। একসময় স্থানটি নির্জন ছিল ইদুক্কি ড্যাম নির্মাণের পর পর্যটন কেন্দ্র গড়ে ওঠে যেহেতু এখানে আরামদায়ক জলবায়ু এবং মনোরম দৃশ্য উপভোগ করা যায়। কালভরি পাহাড় অ্যাডভেঞ্চার প্রেমীদের জন্য আকর্ষনীয় স্থান খাড়া ঢালবিশিষ্ট এই পাহাড়টি ট্রেকিং এর জন্য একটি আকর্ষণীয় অভিজ্ঞতা প্রদান করে।
কালভরি পাহাড় সড়কপথে থোডুপুঝা -পুলিয়ানমালা মহাসড়ক দিয়ে পৌঁছানো যায় । ইদুক্কি শহর থেকে কালভরি পাহাড় প্রায় ১০ কিলোমিটার এবং কট্টাপ্পনা থেকে দূরত্ব ১৫ কিলোমিটার দূরে অবস্থিত। ইদুক্কি এবং কট্টাপ্পনা শহর থেকে পরিবহন ব্যবস্থা আছে। কালভরি পাহাড় জংশনে নেমে ভিউপয়েন্টে যাওয়ার জন্য হাইকিং করা যায়, যার প্রবেশ মূল্য ₹২০।
ডেইজি বোপান্না

ডেইজি বোপান্না (জন্ম: ৪ ডিসেম্বর ১৯৮২) একজন ভারতীয় অভিনেত্রী। ইনি মূলত কন্নড়, হিন্দি, তেলুগু এবং তামিল ভাষার চলচ্চিত্রে অভিনয় করেছেন।
ডেইজি বোপান্না কোডাগুর বাসিন্দা। তিনি অরবিন্দ স্কুল, এর কুমারানস কলেজ থেকে প্রাক-বিশ্ববিদ্যালয় ডিগ্রি অর্জন করেন এবং কর্ণাটকের বেঙ্গালুরুতে চিত্রকলা পরিষদ থেকে চারুকলায় স্নাতক ডিগ্রি অর্জন করেছেন।
থিয়েটারে কাজ করার মাধ্যমে ডেইজি তার অভিনয় জীবন শুরু করেন। বি. জয়শ্রীর স্পন্দনা নাট্য দল এবং সমসাময়িক ইংরেজি নাট্যদলের সাথে তিনি অল্প সময়ের জন্য কাজ করেছিলন। ২০০২ সালে তিনি বিম্ব সিনেমায় অভিনয় করেন। সিনেমাটি বার্লিন ও ফ্রাঙ্কফুর্ট চলচ্চিত্র উৎসবে পাঠানো হয়েছিল এবং আন্তর্জাতিক পুরষ্কারও জিতেছিল। কবিতা লঙ্কেশ পরিচালিত এই চলচ্চিত্রটি বিনোদন জগতে শিশু শিল্পীদের শোষণের বিষয়টি তুলে ধরেছে। ডেইজি পরবর্তীকালে "ভগবান" (২০০৪) ছবিতে অভিনেতা দর্শনের সাথে কাজ করেন। তিনি তার অভিনয় ও কাজের জন্য স্পাইসি ডেইজি উপাধি লাভ করেন। ২০০৪ সালে "বিম্বা" মুক্তির আগে, ডেইজি প্রায় এক বছর ধরে স্টার ওয়ার্ল্ডে প্রচারিত টেলিভিশন অনুষ্ঠান "টপ ড্রাইভ" -এর উপস্থাপক হিসেবে কাজ করেছিলেন।
শুভ্রা আয়াপ্পা

শুভ্রা আয়াপ্পা (জন্ম ২৪শে এপ্রিল ১৯৯১) একজন ভারতীয় অভিনেত্রী যিনি তামিল ও তেলুগু ভাষার চলচ্চিত্রের পাশাপাশি মূলত কন্নড় চলচ্চিত্রেও অভিনয় করেছেন। তেলুগু চলচ্চিত্র "প্রতিনিধি" (২০১৪) দিয়ে অভিনয় জগতে আত্মপ্রকাশের পর, তিনি "সাগপথম" (২০১৫) এবং "বজ্রকায়া" (২০১৫) ছবিতে অভিনয় করেন।
মডেলিং এবং চলচ্চিত্রে প্রবেশের আগে, তিনি ব্যাঙ্গালোরের বল্ডউইন গার্লস হাই স্কুলে পড়াশোনা করেছিলেন।
মডেলিংয়ে পা রাখার পর, শুভ্রা ওয়াই ভি এস চৌধুরী পরিচালিত তেলুগু ছবি "রে" (২০১৫)-তে অভিনয়ের জন্য চুক্তিবদ্ধ হওয়ার হন এবং তার আগে বেশ কয়েকটি বিজ্ঞাপনে অভিনয় করেন। কিন্তু পরে তিনি এই উদ্যোগ থেকে সরে আসেন এবং "প্রতিনিধি" (২০১৪) চলচ্চিত্রে অভিনয়ের জন্য চুক্তিবদ্ধ হন, সেখানে তিনি একজন সাংবাদিকের ভূমিকায় অভিনয় করেন।
২০১৫ সালে, শুভ্রা "সাগপথম" -এ অভিনয় করেন। এটি একটি তামিল চলচ্চিত্র, এই ছবিটিকে অভিনেতা-রাজনীতিবিদ বিজয়কান্তের ছেলে শানমুগাপাণ্ডিয়ানের আত্মপ্রকাশের ছবি বলে উল্লেখ করা হয়। ছবিটির পর্যালোচনা খুব খারাপ ছিল এবং শুভ্রার ভূমিকা ছিল খুবই কম।
একই বছরে তিনি একটি কন্নড় ছবিতে প্রথমবারের মতো অভিনয় করেন, যার নাম "বজ্রকায়া" (২০১৫)। এখানে তিনি অতিথি চরিত্রে অভিনয় করেন। চলচ্চিত্রে তাঁর চরিত্রটি প্রথম পনের মিনিট উপস্থিত ছিল এবং একটি গানের দৃশ্যে তিনি অভিনয় করেছিলেন, যার শুটিং ভেনিসে হয়েছিল। ছবিটি ইতিবাচক পর্যালোচনা লাভ করে এবং বক্স অফিসে ভালো ব্যবসা করে, যার ফলে শুভ্রার জন্য আরও চলচ্চিত্রের প্রস্তাব আসে।
তাঁর পরবর্তী ছবি ছিল দিগন্ত মাঞ্চলে পরিচালিত 'থিমায়া অ্যাণ্ড থিমায়া', যেটি ইতিবাচক ও মিশ্র পর্যালোচনার মুখোমুখি হয় এবং বক্স অফিসে ভালো ব্যবসা করে।
এরপর তাঁকে অভিনেতা ঋষি এবং প্রণীতা সুভাষের সাথে "রমণ অবতার" চলচ্চিত্রে দেখা যায়।
আইশা আহমেদ

আইশা আহমেদ একজন ভারতীয় অভিনেত্রী, তিনি অভিনেত্রী রুখসার রেহমানের কন্যা। তিনি "অ্যাডাল্টিং" (২০১৮) এবং "মাইনাস ওয়ান" (২০১৯) সহ বেশ কয়েকটি জনপ্রিয় স্ট্রিমিং সিরিজে প্রধান ভূমিকা পালন করার জন্য সর্বাধিক পরিচিত। ২০১৮ সালে থ্রিলার "থ্রি স্টোরিজ" দিয়ে তিনি চলচ্চিত্রেও প্রবেশ করেন।
আইশা "তুম বিন ২" (২০১৬) ছবিতে একটি ছোট ভূমিকায় অভিনয় করেছিলেন। তিনি অর্জুন মুখার্জির "থ্রি স্টোরিজ" (২০১৮) ছবিতে অভিষেক করেন। একটি ইতিবাচক পর্যালোচনায়, "ফিল্মফেয়ারের" দেবেশ শর্মা আইশার সহ-অভিনেতা অঙ্কিত রাঠির সাথে তাঁর অভিনয়ের রসায়নের প্রশংসা করেছেন। একই বছর, তিনি জেসিকা সাদানার ধারাবাহিক ""অ্যাডাল্টিং"" -এ নিখাত রিজভি চরিত্রে অভিনয় করেন, তাঁর সহশিল্পী ছিলেন যশস্বিনী দয়ামা। তাঁর অভিনয় বেশ প্রশংসিত হয়েছিল।
২০১৯ সালে, আইশা রোমান্টিক কমেডি "মাইনাস ওয়ান" -এ আয়ুশ মেহরার বিপরীতে অভিনয় করেছিলেন। ২০২৩ সালে লায়ন্সগেট প্লে-তে এই অনুষ্ঠানটির দ্বিতীয় মরশুম, "নিউ চ্যাপ্টার" নামে প্রকাশিত হয়েছিল। আইশা এমএক্স প্লেয়ার সিরিজ "ব্যালকনি বাডিজ" (২০২১; অমল পরাশরের বিপরীতে) এবং জোয়া পারভিনের স্বল্পদৈর্ঘ্য চলচ্চিত্র "ক্লিন" (২০২১)-এও মুখ্য ভূমিকায় অভিনয় করেছেন। ২০২২ সালে, তিনি শুভম যোগীর ছবি "কাচ্চে লিম্বু" তে একটি পার্শ্ব চরিত্রে অভিনয় করেছিলেন।
২০২৪ সালে, গায়ক অক্ষত আচার্যের সাথে আইশা "নাদানিয়াঁ" মিউজিক ভিডিওতে অভিনয় করেছিলেন।
আইশা অভিনেত্রী রুখসার রেহমান এবং রেহমানের প্রথম স্বামী আসাদ আহমেদের মেয়ে। পরিচালক ফারুক কবির হলেন আয়েশার সৎ বাবা।
অদ্বৈতা (অভিনেত্রী)

অদ্বৈতা মঞ্চ নামে পরিচিত, যাঁর জন্ম নাম কৃতি শেঠি, তিনি হলেন একজন ভারতীয় অভিনেত্রী। তিনি মূলত তামিল ভাষার চলচ্চিত্রে অভিনয় করেন। তিনি পাণ্ডিয়া নাডু (২০১৩), মাঙ্গা (২০১৫), আঝাগরসামিয়ান কুথিরাই (২০১১) ইত্যাদি চলচ্চিত্রে অভিনয়ের জন্য সুপরিচিত। তিনি নিজের নাম পরিবর্তন করে চলচ্চিত্র জগতে প্রবেশ করেন। পরে তিনি তামিল চলচ্চিত্র স্নেহাবিন কাধালারকালের মুক্তির সময় তাঁর আসল নামে ফিরে যাওয়ার সিদ্ধান্ত নেন।
অদ্বৈতার একটি ভরতনাট্যম পরিবেশনার সময়, থিয়েটার পরিচালক জয় তীর্থ লক্ষ্য করেন যে নৃত্যরতা অভিনেত্রী খুবই প্রতিভাবান। তিনি তাঁকে সমস্তি সানডে স্কুল অফ ড্রামায় যোগদানের জন্য রাজি করান। ফলস্বরূপ, অদ্বৈতা নাটকে একটি ডিপ্লোমা কোর্স করেন এবং 'প্রীতি' নামে একটি নাটকে অভিনয় করেন। পরে তিনি 'সদরমে' নাটকে প্রধান চরিত্রে অভিনয় করার সুযোগ পান, যেটি কর্ণাটক রাজ্য জুড়ে পরিবেশিত হয়েছিল। অদ্বৈতা পরিচালক সুনীল কুমার দেশাইয়ের সাথে সহযোগিতা করেন এবং কন্নড় ছবি "সারিগামা-"তে প্রধান ভূমিকায় অভিনয় করেন। একই সময়ে, তামিল চলচ্চিত্র জগতের মুরলির সাথে তাঁর পরিচয় হয়, মুরলি তাঁকে স্বামী পরিচালিত "সাগক্কাল" ছবিতে প্রধান চরিত্রে অভিনয় করার সুযোগ দেন। এরপর অদ্বৈতা সুসেনথিরানের "আঝাগরসামিয়ান কুথিরাই" (২০১১) ছবিতে ইনিগো প্রভাকরণের সাথে অভিনয় করেন, যেটি সমালোচকদের দ্বারা প্রশংসিত হয়। পরের বছর তিনি আরেকটি স্বল্প পরিচিত তামিল ছবি "কোন্দান কোডুথান" -এ অভিনয় করেন।
২০১৩ সালে, "স্নেহাবিন কাধালারকাল" মুক্তির সময় তিনি তাঁর পর্দার নাম অদ্বৈতা থেকে পরিবর্তন করে তাঁর আসল নাম কৃতি-তে ফিরে আসেন। তিনি উল্লেখ করেছিলেন যে অদ্বৈতা নামটি সংখ্যাতাত্ত্বিক কারণে বেছে নেওয়া হয়েছিল, এইসঙ্গে তিনি বলেছিলেন লোকেরা যেভাবে নামটি উচ্চারণ করে তা তাঁর পছন্দ হয়নি।
ক্যাফে গ্রে

ক্যাফে গ্রে, ছিল নিউ ইয়র্ক সিটির একটি রেস্তোরাঁ। রেস্তোরাঁটি বন্ধ হওয়ার আগে এটি মিশেলিন তারকা পেয়েছিল। ।
আইজ্যাক টোস্ট

আইজ্যাক টোস্ট (), দক্ষিণ কোরিয়া ভিত্তিক একটি টোস্ট (টোস্টেড স্যান্ডউইচ) চেইন। ২০১৬ সালের হিসাব অনুযায়ী, দক্ষিণ কোরিয়ায় এই চেইনের ৭০০টিরও বেশি খুচরা দোকান ছিল। এটি আন্তর্জাতিকভাবে আরও সম্প্রসারিত হয়েছে এবং ম্যাকাও, তাইওয়ান, মালয়েশিয়া এবং সিঙ্গাপুরেও সহ শাখা প্রতিষ্ঠা করেছে।
জেন (রেস্তোরাঁ)

জেন হল টরন্টোর উত্তরে অবস্থিত অন্টারিওর মার্কহ্যামের মিলিকেন মিলস পাড়ায় অবস্থিত একটি মিশেলিন সুপারিশকৃত জাপানি রেস্তোরাঁ। এটি ওমাকেস মেনু অফার করে। 
রেস্তোরাঁটি শেফ সেইচি কাশিওয়াবারা মালিকানাধীন ও পরিচালিত, যিনি ১৯৮৪ সালে জাপান থেকে কানাডায় অভিবাসিত হয়েছিলেন। কাশিওয়াবারা প্রথমে অটোয়াতে থাকতেন, টরন্টো এলাকায় যাওয়ার আগে সেখানে একজন সুশি শেফ হিসেবে কাজ করতেন। 
জেন, মার্কহাম স্ট্রিপ মলে অবস্থিত একটি জাপানি রেস্তোরাঁ, প্রথম ২০০০ সালে প্রতিষ্ঠিত হয়েছিল। টরন্টোতে স্থানান্তরিত হওয়ার পর কাশিওয়াবারা প্রথমে জেনের প্রধান শেফ হিসেবে যোগদান করেন। পরে তিনি রেস্তোরাঁটি কিনে নেন এবং একে তার মূল স্কারবোরো অবস্থান থেকে মার্কহ্যামে তার বর্তমান ঠিকানায় স্থানান্তরিত করেন।
ভেরিটাস (রেস্তোরাঁ)

ভেরিটাস ছিল নিউ ইয়র্ক সিটির ম্যানহাটনের ফ্ল্যাটিরন জেলায় অবস্থিত একটি রেস্তোরাঁ। রেস্তোরাঁটি ১৯৯৯ সাল থেকে ২০১৩ সাল পর্যন্ত পরিচালিত হয়েছিল, এবং একটি মিশেলিন তারকা পেয়েছিল।
আলাদিন ফুডস

আলাদিন ফুডস, যা সাধারণত আলাদিন নামে পরিচিত, হল বুলগেরীয় ঝটপট খাবারের রেস্তোরাঁর একটি চেইন। এটি দেশের বৃহত্তম দাতা চেইন। প্রতিষ্ঠার পর থেকে, এটি বার্গার, পিৎজা, ভাজা মুরগি, এশীয় খাবার এবং সুশি সহ অতিরিক্ত পণ্য সরবরাহ করার জন্য তার মেনু প্রসারিত করেছে। এই চেইনটি ২০১৬ সালে প্রথম ফ্র্যাঞ্চাইজি খুলেছিল, যদিও বেশিরভাগ রেস্তোরাঁ কর্পোরেট মালিকানাধীন রয়ে গেছে।
ধোসা প্লাজা

ধোসা প্লাজা হল দক্ষিণ ভারতীয় খাবার ধোসা বিশেষজ্ঞ ঝটপট খাবারের রেস্তোরাঁর একটি চেইন। এটি ১৯৯৭ সালে প্রেম গণপতি দ্বারা প্রতিষ্ঠিত হয়েছিল ধোসা প্লাজা ভারত, নিউজিল্যান্ড, ওমান, সংযুক্ত আরব আমিরাত এবং অস্ট্রেলিয়ায় ৭২টি আউটলেট পরিচালনা করে।
পিৎজা ক্যাপার্স

পিৎজা ক্যাপার্স হল কুইন্সল্যান্ড ভিত্তিক একটি অস্ট্রেলীয় ঝটপট খাবারের চেইন এবং ফ্র্যাঞ্চাইজি যা পিৎজা এবং ইতালীয় খাবার বিক্রি করে। পিৎজা ক্যাপার্স মূলত কুইন্সল্যান্ডে সক্রিয়, তবে অস্ট্রেলিয়ান ক্যাপিটাল টেরিটরি (এসিটি), তাসমানিয়া এবং সিঙ্গাপুরেও তাদের ছোট ছোট কার্যক্রম রয়েছে; তারা পূর্বে নিউ সাউথ ওয়েলস এবং ভিক্টোরিয়াতেও কার্যক্রম পরিচালনা করেছে। কোম্পানিটির মূল কোম্পানি রিটেইল ফুড গ্রুপের মালিকানাধীন। ভারতেও কিছু ফ্র্যাঞ্চাইজি ছিল, যেগুলো এখন বন্ধ।
আওয়ামী লীগ (মিজান)

আওয়ামী লীগ (মিজান) বাংলাদেশের একটি রাজনৈতিক দল ছিল। এর নিবন্ধিত নাম ছিল আওয়ামী লীগ। 
১৫ আগস্ট ১৯৭৫ সালের অভ্যুত্থানের পরে ১৯৭৬ সালে বাংলাদেশ আওয়ামী লীগকে পুনর্জীবিত করা হয়। কিন্তু দলের নেতৃত্ব নিয়ে ক্রমশ কোন্দল চলতে থাকে। ১৯৭৮ সালের মার্চে দলটি বহুদলীয় গণতন্ত্র নাকি একদলীয় রাজনীতি অনুসরণ করবে তা নিয়ে বিতর্ক শুরু হয়। একই বছরে দলীয় সভাপতি নির্বাচনে আব্দুল মালেক উকিল নির্বাচিত হোন, অন্যদিকে একদলীয় শাসনব্যবস্থার প্রতি মিজানুর রহমান চৌধুরীর বিরোধিতা দলের অভ্যন্তরে দ্বন্দ্বের কারণ হয়। ১২ আগস্ট ১৯৭৮ সালে দলীয় দ্বন্দ্বের মধ্যে বাংলাদেশ আওয়ামী লীগ নেতা মিজানুর রহমান চৌধুরী নতুন একটি পৃথক আহবায়ক কমিটি ঘোষণা করেন। তিনি অভিযোগ করেছিলেন যে দ্বন্দ্বের কারণ ছিল দলের মধ্যে একদলীয় শাসনব্যবস্থা বিশিষ্ট বাংলাদেশ কৃষক শ্রমিক আওয়ামী লীগের সমর্থক এবং বহুদলীয় রাজনীতির সমর্থকদের সহাবস্থান। তিনি দাবি করেছিলেন যে মূল দলের কেন্দ্রীয় কার্যনির্বাহী কমিটির অন্তত ২০-২২ জন তার সিদ্ধান্তকে সমর্থন দিয়েছেন। এতে করে তখন বাংলাদেশ আওয়ামী লীগ দুটি ভাগে বিভক্ত হয়ে মিজান ও মালেক নেতৃত্বাধীন আওয়ামী লীগ গঠিত হয়। ৩-৫ নভেম্বর ১৯৭৮ সালে মিজান নেতৃত্বাধীন আওয়ামী লীগের অনুষ্ঠিত কাউন্সিলে পূর্ণাঙ্গ দলীয় কমিটি ঘোষিত হয় যেখানে মিজানুর রহমান চৌধুরীকে সভাপতি, মোহাম্মদ ইউসুফ আলী সাধারণ সম্পাদক, মহিউদ্দিন আহমেদ ও মুজাফফর হোসেন পল্টুকে যুগ্ম আহ্বায়ক এবং নূরে আলম সিদ্দিকীকে সাংগঠনিক সম্পাদক করা হয়েছিল। ১৯৭৯ সালের সাধারণ নির্বাচনে দলটি অংশগ্রহণ করে দুটি আসন জয়লাভ করে। সেই নির্বাচনে দলটির মার্কা ছিল 'মই'। ১৯৮১ সালে শেখ হাসিনা বাংলাদেশ আওয়ামী লীগের সভাপতি নির্বাচিত হওয়ার পর মিজান নেতৃত্বাধীন দলটি এতে একীভূত হয়।
তুলসি (রেস্তোরাঁ)

তুলসী ছিল নিউ ইয়র্ক সিটির ম্যানহাটনে অবস্থিত একটি ভারতীয় রেস্তোরাঁ। বন্ধ হবার আগে রেস্তোরাঁটি একটি মিশেলিন তারকা পেয়েছিল।
এবিসি কিচেন

এবিসি কিচেন হল নিউ ইয়র্ক সিটির ম্যানহাটনের ফ্ল্যাটিরন জেলার একটি রেস্তোরাঁ, যা ২০১০ সালে জিন-জর্জেস ভনগারিখটেন দ্বারা প্রতিষ্ঠিত হয়েছিল। রেস্তোরাঁটি সেরা নতুন রেস্তোরাঁ বিভাগে জেমস বিয়ার্ড ফাউন্ডেশন পুরস্কার পেয়েছে।
ওশিয়ানা (রেস্তোরাঁ)

ওশিয়ানা হল নিউ ইয়র্ক সিটির একটি রেস্তোরাঁ। রেস্তোরাঁটি ২০০৯ সালে খোলা হয়েছিল এবং সামুদ্রিক খাবার পরিবেশন করার জন্য বিখ্যাত।
সুশি আজাবু

সুশি আজাবু নিউ ইয়র্ক সিটির একটি জাপানি রেস্তোরাঁ। রেস্তোরাঁটি সুশি পরিবেশন করে এবং একটি মিশেলিন তারকা পেয়েছে।
দেবদর্শিনী

দেবদর্শিনী একজন ভারতীয় অভিনেত্রী যিনি মূলত তামিল চলচ্চিত্রে অভিনয় করেন। এছাড়াও তিনি তেলুগু, মালায়ালাম চলচ্চিত্র এবং টেলিভিশন ধারাবাহিকেও অভিনয় করেছেন। তিনি একজন টেলিভিশন উপস্থাপক হিসেবে তার কর্মজীবন শুরু করেন এবং পার্শ্ব ও কৌতুক চরিত্রে অভিনয় করে সিনেমা জগতে প্রবেশ করেন। তার কাজের জন্য তিনি তিনটি তামিলনাড়ু রাজ্য চলচ্চিত্র পুরস্কার জিতেছেন।
তিনি "মারমাদেসাম" এবং "আথিপুকল" সহ বিভিন্ন টেলিভিশন ধারাবাহিকে অভিনয় করেছেন। 
কলেজে পড়ার সময় থেকেই তিনি বিভিন্ন টেলিভিশন অনুষ্ঠান উপস্থাপন করতে শুরু করেন। তাকে দূরদর্শনের "কানাভুগাল ইলাভাসম" ধারাবাহিকে অভিনয়ের সুযোগ দেওয়া হয়। যার ফলে পর্ব‌রতীকালে তিনি নাগার নামক রহস্য-রোমাঞ্চ ধারাবাহিক "মারমাদেসম-" এ একটি ভূমিকায় অভিনয় করার সুযোগ পান। তিনি নাগা পরিচালিত আরেকটি প্রকল্প "রামানী ভার্সা‌স রামানী পার্ট ০২-" এও কাজ করেছিলেন। দেবদর্শিনী "বিদাথু কারুপ্পু" -তে অভিনয় করার সুযোগ পায় যা তাকে তাকে বিনোদন জগতে পরিচিত ও প্রতিষ্ঠিত করেছিল। 
তিনি "পার্থিবান কানাভু" (২০০৩) চলচ্চিত্রে তার হাস্যরসাত্মক চরিত্রের জন্য সেরা কৌতুকাভিনেতা বিভাগে তামিলনাড়ু রাজ্য চলচ্চিত্র পুরস্কার জিতেছিলেন। তিনি একটি এনজিও দ্বারা নির্মিত "শক্তি পিরাকুথু" (২০১০) ছবিতে প্রধান ভূমিকায় অভিনয় করেছিলেন। "" (২০১১) সিনেমাতে কাজ করার পর তিনি ধারাবাহিকভাবে হাস্যরসাত্মক চরিত্রে অভিনয় করে যাচ্ছিলেন। ২০১৫ সালে, তিনি "৩৬ ভায়াধিনিলে" এবং "তিরুত্তু কল্যাণম" চলচ্চিত্রে তার অভিনয়ের জন্য সেরা কৌতুক অভিনেতার বিভাগে তামিলনাড়ু রাজ্য চলচ্চিত্র পুরস্কার জিতেছিলেন। 
দেবদর্শিনী চেন্নাইয়ের একটি তেলুগুভাষী পরিবারে জন্মগ্রহণ করেন। তিনি কলেজে বাণিজ্য বিষয়ে পড়াশোনা করেন এবং পরে ফলিত মনোবিজ্ঞানে স্নাতকোত্তর ডিগ্রি অর্জন করেছিলেন। 
২০০২ সালে দেবদর্শিনী টেলিভিশন অভিনেতা চেতনকে বিয়ে করেন। তারা প্রথমে "মারমাদেসাম - বিদাথু কারুপ্পুতে" একসাথে কাজ করেছিলেন, এবং তারপর তারা <nowiki>আথিপুকাল</nowiki> সহ বেশ কয়েকটি প্রকল্পে একসাথে অভিনয় করেছিলেন।
ড্রেসলার (রেস্তোরাঁ)

ড্রেসলার নিউ ইয়র্ক সিটির একটি রেস্তোরাঁ ছিল। রেস্তোরাঁটি একটি মিশেলিন তারকা পেয়েছিল। ২০০৯ সাল পর্যন্ত ডালিয়া জার্গেনসেন ছিলেন এর রাঁধুনি।